Anul  XXVII 


Aprilie  1937 


Nr.  4 


REVISTA  TEOLOGICĂ 

ORGAN  PENTRU  ŞTIINŢA  ŞI  VIAŢA  BISERICEASCĂ 
Redactor:  Prof.  GRIGORIE  T.  MARCU 


CRÂMPEE  DIN  EVANGHELIA 
DOMNULUI 

—  IDEI  DINTR’O  CONFERINŢĂ  — 

De  P.  S.  Sa  NICOLAE  COLAN 

Episcopul  Ciulului 

îndeobşte,  când  vorbim  despre  jertfa  Mântuitorului,  fie¬ 
care  ne  gândim  la  moartea  Lui  pe  cruce.  Desigur  preţuim 
această  jertfă  cu  tot  devotamentul  creştinesc  care  palpită  în 
fiecare  fiu  credincios  al  sfintei  noastre  Biserici.  Pentru  mine 
jertfa  Mântuitorului  creşte  însă  când  mă  gândesc,  că  Fiul 
lui  Dumnezeu  s’a  jertfit  din  cea  dintâi  clipă  în  care  şi-a 
deschis  gura  spre  propovăduire.  S’a  jertfit,  căci  a  văzut  că 
vorba  lui  e  neînţeleasă.  Întreagă  propovăduirea  Evangheliei 
Sale  s'a  desfăşurat  la  un  nivel  înalt,  dumnezeesc.  Dar  cei 
ce-1  ascultau  erau  la  un  nivel  de  înţelegere  foarte  scăzut. 
Citindu-i  Evanghelia  ne  cutremurăm  de  abisul  dintre  aceste 
planuri:  al  Mântuitorului  şi-al  auditorului.  Explicarea  este 
foarte  simplă.  Ceeace  constatăm  cu  privire  la  Isus  Hristos, 
constatăm  cu  privire  la  fiecare  profet:  e  în  natura  lui  să 
depăşască  contemporaneitatea.  De  aceea,  adevărurile  profe¬ 
tului  sunt  înţelese  şi  înfăptuite  în  viată  de  obiceiu  abia  după 
moartea  lui. 

Profetul  e  un  văzător  înainte.  E  un  inspirat.  In  fata  ochilor 
ini  viitorul  îşi  desvălue  tainele.  Omul  cu  orizontul  mai  în¬ 
gust,  mai  limitat  sufleteşte,  e  lucru  firesc,  să  nu  lucreze  Ia 
fel.  Inire  profet  şi  omul  ce-1  ascultă  se  cască  o  prăpastie. 
Aici  începe  drama. 

In  special  însă,  profetul  are  calitatea  de-a  grăi  în  graiu 
poetic.  Astfel  înfăţişează  el  toate  adevărurile  mari,  adre- 
sându-se  mai  ales  sensibilităţii  omului.  Nu  s’a  găsit  profet 
care  să  nu-şi  îmbrace  gândurile  în  pilde  şi  imagini  ce 
cuceresc. 

Această  cale  a  urmat-o  şi  Mântuitorul  care  a  fost  şr 
El  profet,  ultimul  şi  cel  mai  mare  profet.  Profetul.  Cele 
mai  adânci  adevăruri  şi  Ie-a  îmbrăcat  şi  El  tot  în  graiu 
poetic,  cum  a  făcut  şi  Isaia,  care  când  a  voit  să  înfăţişeze 
lumii  o  epocă  a  păcii  adusă  de  Isus  Hristos,  a  folosit  ima¬ 
ginea:  lupul  va  paşte  lângă  miel  şi  leopardul  se  va  culca 
lângă  căprioară  şi  viţelul  şi  puiul  de  leu  vor  mânca  îm¬ 
preună  şi  un  copil  îi  va  paşte  (cf.  Isaia  11,  6). 

Tot  în  imagini  a  grăit  şi  Mântuitorul,  când  a  voit  să 
înveţe  lumea  şi  s’o  îndrepte  pe  căile  marilor  idealuri.  Când 
a  voit  să-i  înveţe  sinceritatea,  nu  le-a  făcut  teoria  acesteia, 
ci  Ie-a  adus  un  copil  şi  le-a  zis:  „De  nu  va  veţi  întoarce 
ca  să  fiţi  ca  pruncii  nu  veţi  intra  în  împărăţia  cerurilor"  (cf. 
Mat.  18,  1—4). 

Voind  să  arate  preţul  cel  mare  al  împărăţiei  lui  Dum¬ 
nezeu,  a  spus  pilda  cu  mărgăritarul  de  mare  preţ,  pentru 
care  negustorul  şi-a  vândut  toate  sticlele  colorate  (cf.  Mat. 
13,  45—46). 

Acest  graiu,  jidovii  din  vremea  Lui  nu  l-au  înţeles- 
nici  atât  cât  îl  înţelegem  noi.  Astfel  ajungem  în  această 
situaţie  tragică:  un  gând  dumnezeesc  expus  în  mod  plastic 
nu-i  priceput  de  cei  ce-1  ascultă.  Contemporaneitatea  Mân¬ 
tuitorului  a  fost  pustiită  şi  demoralizată  complect  de  doc¬ 
trina  fariseilor.  Fariseismul  formalist  şi  sterp  a  golit  religia 
de  tot  cuprinsul  ei  dumnezeesc. 

Fariseii  împreună  cu  cărturarii,  constituiau  intelectua¬ 
litatea  poporului  jidovesc.  Mentalitatea  lor  era  seacă  şi  lip¬ 
sită  de  căldură  sufletească.  Aproape  toată  naţia  jidovească 
era  ca  ei,  de  aceea.  Ia  început  nici  ucenicii  Mântuitorului 
nu  şi-au  înţeles  deplin  pe  dascălul  lor. 

Am  ales  câteva  crâmpeie  cari  ilustrează  aceste  ade¬ 
văruri. 

Iată  pe  Mântuitorul  saturând  noroadele,  care-i  ascultau 
cu  atâta  pasiune  cuvântul,  încât  îşi  uitau  de  mâncare  şi  de 
toate  cele  ale  trupului.  I  se  atrage  luarea  aminte  că  norodul 

acela  n’a  mâncat  de  atâta  vreme  (cf.  Luca  9,  12). 
Atunci  Mântuitorul  îi  sătura  cu  câţiva  peşti  şi  câteva  pâini, 
dar  n’a  uitat  să  le  spună:  „Feriţi- vă  de  aluatul  fariseilor"  (cf. 
Marcu  8,  15 — 17).  Ucenicii  se  uitau  atunci  împrejur,  nedu¬ 
meriţi...  „Dar  bine,  nu  v’aţi  dat  seama  că  e  vorba  de  învă¬ 
ţătura  fariseilor,  care  strică  întreg  norodul?"  îi  lămureşte 
isus.  „Puţin  aluat  dospeşte  toată  frământătura",  cum  spune 
si  Sfântul  Apostol  Pavel.  Ei  se  gândeau  Ia  aluatul  material. 
In  asemenea  situaţii  Mântuitorul  va  fi  simţit  în  inimă  cuţitul 
durerii,  căci  vedea  că  nu  e  înţeles. 

O  altă  scenă,  dela  Ioan  6,  35  şi  urm. :  „Eu  sunt  pâinea 

vieţii . pâinea  ce  o  voiu  da  pentru  viaţa  lumii".  Cât  se 

vor  fi  scandalizat  jidovii  la  aceste  cuvinte,  gândind  cum  va 
putea  El  să-şi  dea  trupul  să  i-1  mănânce.  Mântuitorul  vorbea 
de  sfânta  împărtăşanie,  în  care  mâncăm  cu  adevărat  Trupul 
Lui  şi  bem  cu  adevărat  Sângele  Lui.  Aceasta  e  chintesenţa 
cultului  credinţei  noastre.  Doborând  aceasta,  ar  cădea  în¬ 
treg  creştinismul.  In  această  taină  ne  împărtăşim  cu  tot  ce 
poate  da  Hristos  mai  bun.  Dar  am  mai  spus,  că  jidovii  ascul¬ 
tători  erau  de  jos,  iar  Hristos  Dumnezeu  le  vorbea  de  sus. 
jidovii  aşteptau  un  izbăvitor  de  natură  politică  şi  socială ; 
să  se  pogoare  Mesia  —  ziceau  ei  —  să  ne  facă  poporul 
cel  mai  puternic,  să  supunem  toate  neamurile.  Atunci  se  va 
întrona  împărăţia  cerurilor,  care  e  împărăţia  sufletelor  în 
iot  belşugul  ei.  Ei  îşi  închipuiau  împărăţia  cerurilor  un  fel 
de  ospăţ  mare.  Ia  care  mănânci  bine  şi  bei  bine.  Dovada 
elocventă  o  găsim  tot  în  capitolul  6  dela  Ioan. 

Era  după  o  săturare  de  noroade,  când  oamenii  aceia 
văzând  semnele  pe  cari  le-a  făcut  Isus,  ziceau  că  acesta 
este  adevăratul  profet  ce  era  să  vină  în  lume.  Acesta  să 
fie  împăratul  nostru,  căci  când  flămânzim  ne  dă  de  mân¬ 
care  şi  când  însetăm  ne  dă  de  băut  (cf.  Ioan  6,  15). 

Hristos  n’a  voit  să  fie  un  astfel  de  împărat  şi  de  aceea 
se  retrage  singur  în  munte.  Evanghelia  nu  scrie,  dar  trebue 
că  va  fi  avut  cele  mai  amare  clipe  din  viaţă,  căci  vedea 
cât  de  pământească-i  lumea  aceasta  în  mijlocul  căreia  El 
propovedueşte ;  cum  spune  poetul:  „Câtă  depărtare,  Doamne, 
dela  vierme  pân’ia  astrul" 

O  altă  scenă,  poate  mai  cunoscută,  e  aceia  dintre  Isus 
şi  Samarineanca  (cf.  Ioan  4,  3  urm).  Hristos  trecea  din 

r. 

Iudeia  în  Galileia  prin  Samaria,  deşi  Iudeii  se  fereau  de  Sa- 
marineni,  ca  de  unii  cari  nu  aveau  nici  puritatea  religiei 
şi  nici  a  rasei.  Isus  nu  tine  seamă  de  acest  lucru.  Ajunge 
lângă  Sihar  la  fântâna  lui  Iacov,  desigur  într’o  zi  cu  o  foarte 
puternică  arşifă  de  soare  şi  cere  apă  dela  o  samarineancă. 

Acesta  era  un  lucru  neobicinuit,  căci  Iudeii  nu  se 
prea  amestecau  cu  Samarinenii.  Atunci  Mântuitorul,  care 
n’a  cerut  apă  atât  ca  să-şi  potolească  setea,  cât  mai  ales 
să  ajungă  Ia  ce  voia,  zise:  Dacă  ai  fi  ştiut  cine  este 
celce  ti-a  cerul:  dă-mi  să  beau,  ai  fi  cerut  dela  El  şi  ţi-ar 
fi  dat  apă  vie.  Femeia  îi  grăeşte :  Doamne,  nici  n'ai  cu  ce 
să  scoji,  iar  putui  e  adânc:  Văzând  Hristos  că  n’o  poate 
înălţa  la  planul  de  viată  spirituală,  ca  s’o  cutremure,  a  tri¬ 
mis-o  să  vie  cu  bărbatul  său.  I-a  evocat  astfel  tot  trecutul 
nu  prea  evanghelic... 

Degrabă  femeia  a  alergat  în  Sihar  chemând  pe  oa¬ 
meni  şi  zicându-le:  „Veniţi  că  am  aflat  pe  Mântuitorul" . 

Nici  ucenicii  n'au  fost  dela  început  pe  acelaş  plan  de 
înţelegere.  Şi  ei  erau  cu  sufletul  pustiit.  Iată  o  altă  pildă. 
Intr’un  moment  Isus  a  zis:  „Adevăr  zic  vouă  că  Fiul 
Omului  se  va  da  în  mâinile  celor  fărădelege  să  fie  ră¬ 
stignit  pe  cruce".  Petru  sare  cu  gura  speriat  şi-i  zice:  „Să 
nu  fie  ţie  una  ca  asta!"  (cf.  Mat.  16,  22). 

Mântuitorul  nu  era  omul  compromisurilor.  EI  ştia  că 
drumul  Lui  duce  peste  Golgota  şi  nu  a  dat  nici  Ia  dreapta 
nici  la  stânga.  De  aceea-i  replică  aspru:  „Piei  dela  mine 
Satano  căci  grăeşti  fărădelege"  (cf.  Mat.  16,  23).  Apo¬ 
stolul  din  dragoste  i-a  dat  Mântuitorului  acest  îndemn,  din 
căldura  sufletului  său  dar  călăuzit  de-o  mentalitate  terestră, 
îngustă,  care-i  dicta  să  treacă  mai  uşor  prin  lume.  Hristos 
pe  culmile  profetismului,  iar  Petru  jos  pe  fata  pământului. 

Pentru  ca  să  nu  las  vre-o  umbră  asupra  lui  Petru, 
complectez  că  şi  el  ca  şi  ceilalţi  apostoli,  după  ce  a  văzut 
moartea,  învierea  şi  înălţarea  Domnului  şi  pogorârea  Du¬ 
hului  Sfânt,  s’a  întărit  în  credinţă  în  aşa  măsură  că  s’a 
dus  la  moarte  pentru  Hristos. 

Altă  pildă.  Intr’o  noapte  vine  la  Isus  un  bărbat  cu  nu¬ 
mele  Nicodim.  Ziua  nu  îndrâsnea  să  facă  una  ca  asta  de 
teama  Iudeilor.  A  venit  noaptea,  care-i  mai  prielnică  pentru 

marile  hotărâri.  Se  apropie  de  El  şi-i  cere  unele  lămuriri 
(cf.  Ioan  3,  1  urm.).  Mântuitorul  îi  zice:  „De  nu  se  va 
naşte  cineva  din  nou  nu  va  putea  să  intre  în  împărăţia  lui 
Dumnezeu". 

—  Dar  cum  se  va  putea  naşte  omul  din  nou,  bătrân 
fiind!  Au  va  intra  a  doua  oară  în  pântecele  maicei  sale? 
—  replică  Nicodim.  Cât  de  pământesc  era  gândul  Iui!... 
Azi  aproape  zimbim  când  cetim  acest  fragment. 

Mântuitorul  îi  vorbea  de  naşterea  de  sus,  naşterea  din 
apă  şi  din  duh,  de  renaşterea  în  viaţa  cea  nouă  pentru  care 
El  a  venit  ca  s’o  întemeieze  pe  pământ.  Iar  Nicodim  se  ţâra 
cu  gândul  prin  ţărână... 

Răspunsul  ce  l-a  dat  Mântuitorul  lui  Nicodim  e  de 
cea  mai  mare  actualitate,  căci  de  mare  actualitate  e  problema 
renaşterii  societăţii  de  astăzi.  Ea  nu  se  poate  face  decât 
prin  înoirea  oamenilor.  Această  renaştere  nu  se  face 
prin  legi.  Bunătatea  vieţii  nu  atârnă  de  bunătatea  legilor,  ci 
de  a  oamenilor.  Legea  poate  avea  rezultate  şi  bune  şi  rele, 
dupăcum  sunt  oamenii  ceri  o  aplică.  Această  renaştere 
o  urmăreşte  şi  legea  noastră.  Biserica  noastră.  Renaşterea 
o  propovedueşte  preotul  în  Biserică,  profesorul  dela  ca¬ 
tedră  şi  o  propovedueşte  orice  fiu  legat  de  destinul  nea¬ 
mului  său.  Renaşterea  porneşte  dela  celce  o  propovedueşte ; 
porneşte  dela  „eu“  şi  nu  dela  „tu“,  dela  „noi“  şi  nu  dela 
„voi*.  Când  pleci  tot  dela  „iu“  nu  se  ajunge  la  nici  un 
rezultat.  Pildă  despre  aceasta  ne  dă  şi  rămâne  Mântuitorul. 
A  îndemnat  lumea  să  iubească  pe  aproapele?  A  iubit  şi 
El  cum  nu  a  mai  iubit  nimeni,  pilduindu-şi  propoveduirea 
cu  propria  Lui  viaţă. 

Isus  e  profetul  a  cărui  Evanghelie  a  fost  desăvârşit 
acoperită  de  via  fă. 

Noi  oamenii  mai  propoveduîm  lucruri  pe  cari  uneori 
nu  le  putem  îndeplini.  Propoveduîm  dreptatea  şi  suntem 
nedrepţi  etc.  Nici  o  fărâmă  din  această  natură  nu  putem 
găsi  la  Mântuitorul. 

* 

Noi  românii  —  poate  —  suntem  singurul  popor,  care 
s’a  născut  creştin.  N’am  avut  o  epocă  de  păgânism.  N’am 
avut  o  epocă  de  precreştinism.  Când  ne-am  născut  ca 

neam,  ne-am  născut  creştini.  La  noi  legea  şi  naţia  trebue 
deci  să  fie  una.  Nici  când  nu  s’a  întâmplat  ca  legea  cu 
naţia  să  se  combată.  Dar  după  răsboi  am  cam  ieşit  din 
ogaşa  tradiţională.  Ce-i  drept,  pentru  scurt  timp,  căci  n’au 
trecut  nici  două  decenii  şi  neamul  nostru  e  în  plin  entu¬ 
ziasm  religios.  Cu  valul  de  renaştere  creştină  vine  valul  de 
renaştere  naţională. 

E  ultimul  mare  argument,  că  credinţa  naţională  şi  cre¬ 
dinţa  în  Dumnezeu  sunt  strâns  legate  astăzi  ca  şi’n  trecutul 
neamului  nostru.  Aceasta  constitue  trăinicia  neamului  no¬ 
stru.  Când  s’ar  despărţi  aceste  două,  viaţa  lui  s’ar  isprăvi. 
Nu  ne  putem  renaşte  în  Hristos,  fără  a  ne  renaşte  şi  ca 
neam.  Nu  ne  putem  renaşte  în  biruinţa  naţională  decât 
prin  credinţa  în  Hristos  Domnul  nostru. 

Aci  e  epilogul  la  care  am  voit  să  ajung  după  excursia 
în  Evanghelie,  care  e  tot  aşa  de  actuală  ca  şi  acum  o  mie 
nouă  sute  de  ani.  Ea  e  singura  carte  din  care  cetind  te 
mângâie  şi  te  zideşte  totdeauna,  căci  nu  cuprinde  gânduri 
omeneşti,  ci  gândurile  lui  Dumnezeu. 


TARE  ÎN  SCRIPTURI 


De  Diacon  GRIGOR1E  T.  MARCU 
Profesor  la  Academia  teologică  „Andreiană* 

Expresia  e  a  sf.  autor  al  Faptelor  Apostolilor  (18,  24). 
Şi-i  cât  se  poate  de  nemerită  pentru  a  exprima  cu  ea  ceeace 
se  cere  imperios,  la  cumpăna  vremii  acesteia,  tuturor  mădu¬ 
larelor  Bisericii  noastre  —  cler  şi  popor  deopotrivă.  Oa¬ 
meni  tari  în  Scripturi  —  iată  un  ideal  care  trebue  coborât 
din  înălţimea  zărilor  lui  în  marea  vieţii  veacului  acestuia. 
S’a  isprăvit  cu  indiferenţa  din  trecut  fată  de  cuvântul  Scrip¬ 
turii.  Dacă  nevoia  unei  intense  îndeletniciri  cu  ea  în  scopul 
unei  continue  saturări  şi  întremări  a  sufletului  nostru  cu 
mărgăritarele  învăţăturilor  ei  e  absentă  şi  deci  nu  constitue 
un  argument  pentru  practicarea  de  dese  şi  tainice  cetanii, 
apoi  nu  e  mai  puţin  adevărat  că  strâmtoarea  veacului  ace¬ 
stuia  ne  impune  obligaţia,  ce  nu  se  mai  poate  ocoli  sub 
nici  un  motiv,  de-a  ne  apleca  şi  a  zăbovi  pe  paginile  ei  cel 
puţin  din  consideraţii  de  strategie  ortodoxă.  Căci  Sfânta 
Scriptură,  în  zilele  noastre,  e  mai  puţin  un  izvor  de  mân¬ 
gâiere  şi  întărire  în  necazurile  vieţii  şi  mai  mult  o  unealtă 
de  luptă  pentru  apărarea  adevărurilor  noastre  de  credinţă 
întemeiate  pe  ea,  adevăruri  contestate  în  numele  ei.  Sfânta 
Scriptură  se  cere  citită,  învăţată,  memorizată  chiar,  tâîcuită 
şi  trăită  de  noi  toţi.  Doar  „toată  Scriptura  este  insuflată 
de  Dumnezeu  şi  de  folos  spre  învăţătură,  spre  mustrare, 
spre  îndreptare,  spre  înţelepţirea  care  duce  la  dreptate,  astfel 
ca  omul  să  fie  desăvârşit,  pregătit  pentru  orice  lucru  bun“ 
(II  Timotei  3,  16 — 17).  In  vremea  din  urmă  —  să  nu  ne 
fie  teamă  a  o  spune  —  am  cam  uitat  această  apostolicească 
apreciere  a  cuvântului  dumnezeesc.  Şi  rău  am  făcut.  Căci 
alta  a  fost  pilda  pe  care  ne-a  dat-o  Biserica  primară  în 
această  privinţă.  Cititi  încă  odată  Evangheliile  şi  vă  veţi 
convinge  de  bogata  întrebuinţare  pe  care  o  face  Mântui¬ 
torul  de  scripturile  Legii  celei  vechi.  Mai  toată  predica  de 
pe  munte  e  o  tâlcuire  în  duh  şi  adevăr  a  poruncilor  pe 

cari  Fiul  lui  Dumnezeu  a  venit  să  le  plinească.  Urmăriţi 
predica  lui  Petru  în  ziua  Cincizecimii,  gustaţi  încă  odată 
tunetul  rechizitorului  ce-1  face  iudeilor  învârtoşaţi  la  inimă 
sf.  arhidiacon  şi  întâiul  martir  Ştefan,  rememoraţi-vă  des- 
baterile  soborului  apostolesc  dela  Ierusalim  şi  cufreerati  în 
lung  şi  lat  imperiul  roman  cu  neostoitul  Apostol  al  neamu¬ 
rilor  ca  să  vă  convingeţi  de  unele  ca  acestea.  Despre  larga 
întrebuinţare  ce-o  face  măritul  Apostol  Pavel  de  Scripturile 
Vechiului  Testament,  s’au  scris  cărţi  întregi.1  Nici  îndem¬ 
nurile  directe  adresate  credincioşilor  de-aşi  „bibliciza"  oare¬ 
cum  vorbirea  nu  lipsesc  din  epistolele  sale  (Efes.  5,  19 
şi  par.).  Timotei,  nedeslipitul  său  colaborator  în  vestirea 
Evangheliei,  cunoştea  „de  mic  copil  Sfintele  Scripturi"  şî 
sfântul  apostol  Pavel  îi  trimite  îndemnul  să  rămâie  în  cele 
ce-a  învăţat,  căci  de  mult  folos  îi  sunt  aceste  învăţături  (cL 
II  Tim.  3,  14 — 17).  Scrierile  postapostolice  vădesc  aceeaşi 
strădalnică  îndeletnicire  cu  studiul  Sfintei  Scripiuri.  Nu  lip¬ 
sesc  nici  dovezi  despre  participarea  îniregei  obşte  creştine 
la  citirea  asiduă  a  dumnezeieştilor  Scripturi.  „Ne  adunăm 
laolaltă  să  ne  reamintim  Sfânta  Scriptură  —  scria  Tertullian 
prigonitorilor  creştinilor2  —  când  vre-o  nevoe  a  timpurilor 
de  faţă  ne  sileşte,  aci  să  prevedem  cele  ce  au  să  vină,  aci 
să  recunoaştem  timpul  de  faţă  după  cele  ce  au  fost  pre¬ 
zise.  Oricum  ar  fi,  noi  ne  hrănim  credinţa  cu  aceste  vorbe 
sfinte,  prin  ele  ne  înălţăm  speranţa,  prin  ele  ne  întărim  în¬ 
crederea  şi  înfipărindu-ne  în  minte  învăţăturile  ne  întărim 
totdeodată  credinţa.  Tot  prin  ele  ne  vin  chiar  încurajări, 
dojane  şi  asprimi,  în  numele  lui  Dumnezeu".  Nu  mai  vorbim 
de  entuziasmul  cu  care  erau  ascultate  omiliile  unui  sfânt 
Ioan  Gură  de  Aur  care,  dacă-i  cel  mai  mare  predicator  şi 
cel  mai  autorizat  comentator  al  cuvintelor  Scripturii,  nu-i 
singurul  de  acest  fel  în  vremea  lui. 

Biserica  primară  şi-a  cules  puterea  ei  din  Scripturi; 
entuziasmul  ei,  viaţa  ei  se  adăpa  din  izvorul  cel  nesecat  al 
cuvântului  dumnezeesc.  Biserica  primară  a  fost  tare  în  lup- 


1  Aşa  Hans  Vollmer  —  Die  alltesfamentlichen  Citate  bei  Paulus ;  Freiburg 
i.  B.  şi  Leipzig,  I.  C.  B.  Mohr  (Paul  Siebeck),  1895  şi  O.  Michel—  Paulus  and  seine 
Bibei;  Giilersloh,  Bertelsmann,  1929. 

*  Apologeticum  XXXIX,  3—4  (cf.  Trad,  rom.  de  Eliodor  Constantinescu,  R.- 
Vâlcea,  1930). 

fele  ei  cu  duhul  veacului  acestuia,  pentrucă  era  tare  în 
Scripturi.  Reaşezarea  Sfintei  Scripturi  pe  primul  plan  al 
preocupărilor  creştine  ortodoxe,  care  se  produce  în  zilele 
noastre,  nu-i  altceva  decât  o  reintegrare  în  spiritul  celor 
trecute  vremi,  o  reînviorare  a  tradiţiei  Bisericii  celei  vechi, 
care  n’a  fost  nesocotită  cu  totul  de  Biserica  ortodoxă  de 
astăzi,  ci  numai  mărginită  la  cetaniile  din  Scriptură  ce  se  fac 
în  cadrul  sfintelor  slujbe  bisericeşti.  In  ce  ne  priveşte  aşadar, 
socotim  că  interesul  tot  mai  vădit  cu  care  e  solicitată  ci¬ 
tirea  şi  ispitirea  Sfintei  Scripturi,  înafară  de  cultul  divin  or¬ 
todox,  de  grosul  norodului,  mai  cu  seamă  dela  răsboiu  în¬ 
coace,  nu  ne  creiază  nici  o  obligaţiune  de  recunoştinţă  faţă 
de  protestantism  şi  de  sectele  odrăslite  pe  tulpina  lui,  cum 
ni  se  impută  uneori.  Nu  acestea  au  semănat  în  sânul  ob- 
ştei  credincioşilor  Bisericii  noastre  dorul  de-a  se  împărtăşi 
nemijlocit  din  slova  Scripturii.  Acest  dor  a  existat  totdeauna. 
Protestantismul  cu  derivatele  Iui  —  sectele  — -  cel  mult  l-au 
stimulat,  l-au  făcut  să  devină  oarecum  la  modă.  Atâta  tot. 
Şi  Biserica  noastră  nu  i-a  pus  nici  o  piedecă  atâta  timp 
cât  n’a  alunecat  în  aberaţii  cari  conduceau  la  schismă  şi 
erezie.  In  această  privinţă,  atitudinea  Bisericii  ortodoxe  a 
fost  cu  totul  alta  decât  cea  a  Bisericii  romano-catolice. 
Aceasta  din  urmă  n’a  popularizat  Sfânta  Scriptură  din  prin¬ 
cipiu.  Dovadă  atitudinea  ei  de  dârză  opoziţie,  până  târziu, 
faţă  de  problema  traducerii  Bibliei  în  alte  limbi  decât  cea 
latinească.  Biserica  ortodoxă  n’a  îngrădit  aceste  traduceri, 
ci  dimpotrivă  Ie-a  promovat,  dând  fiecărui  popor  cuvântul 
lui  Dumnezeu  în  limba  lui.  De  aceea  nu  pot  subscrie  la 
opinia  lui  Harnack  —  oricât  de  mare  a  fost  el  —  când 
afirmă  că  Biserica  răsăriteană  în  chestiunea  aceasta,  „ur¬ 
mează  în  practică  —  deşi  în  măsură  mai  redusă  —  atitu¬ 
dinea  Bisericii  apusene,  pe  când  în  teorie,  atitudinea  ef 
este  nesigură"/  L-am  citat  pe  el  pentru  excepţionalul  său 
prestigiu  de  savant  şi  istoric.  Harnack  ajunge  la  concluzia 
că  „protestantismul  (singur)  are  pe  partea  sa  mărturia 
Bisericii  vechi  când  el  nu  îngădue  Bisericii  să  se  ame¬ 
stece  cu  porunci  în  raportul  insului  faţă  de  Sfânta  Scrip- 


1  A.  von  Harnack  —  Uber  den  privaten  Gebrauch  der  Heiligen  Schriften 
in  der  allen  KIrche;  Leipzig,  Hinrfchs,  1912;  p.  99,  nota  2. 

iură".1  Asia  înseamnă  că  Biserica  veche  a  tolerai  —  mai 
mult:  a  recunoscui  —  libera  interpretare  a  Sfintei  Scrip* 
iuri.  Istoria  întreagă  —  îndeosebi  acea  agitată  perioadă  a 
sinoadelor  ecumenice  —  e  împotriva  acestei  afirmaţii.  Fără 
a  ajunge  să  impună  îngrădirile  riguroase  ale  Bisericii  apu¬ 
sene  întrebuinţării  private  a  Sfintei  Scripturi,  Biserica  ecu¬ 
menică  s’a  rostit,  a  avertizat  şi  la  nevoe  a  condamnat  abu¬ 
zurile  ce  se  făceau  cu  fâlcuirea  strâmbă  a  Sfintei  Scripturi. 
Biserica  ortodoxă  răsăriteană  se  află  pe  linia  de  cugetare 
a  Bisericii  vechi  şi’n  această  chestiune.  Protestantismul  cu 
principiul  liberei  interpretări  a  Sfintei  Scripturi,  se  află  in 
flagrantă  contradicţie  cu  însăşi  Scriptura,  care  spune  răs¬ 
picat,  prin  rostul  sfântului  apostol  Petru:  „Dar  mai  nainte 
de  toate  trebue  să  ştiţi  că  nici  o  proorocie  a  Scripturii  nu 
se  tâlcueşfe  dupăcum  îl  taie  capul  pe  fiecare"  (Ii  Petru  1, 
20).  Sectele  de  toate  nuanţele,  păşesc  pe  urmele  lui.  În¬ 
văţăturile  sucite  la  cari  au  ajuns,  sunt  toi  atâtea  urmări  ale 
tâlcuirii  Sf.  Scripturi  „dupăcum  îl  taie  capul  pe  fiecare". 
Biserica  ortodoxă  ştie  că  în  epistolele  pauline  bunăoară 
„sânt  unele  lucruri  cu  anevoe  de  înţeles,  pe  care  cei  ne¬ 
ştiutori  şi  neîntăriţi  le  răstălmăcesc,  ca  şi  pe  celelalte 
scripturi,  spre  a  lor  pierzanie a  (II  Petru  3,  16).  Şi  ţine 
la  acest  lucru.  Ea  nu  interzice,  nu  îngrădeşte  întrebuin¬ 
ţarea  privată  a  Sf.  Scripturi  ci  dimpotrivă,  o  recomandă, 
însă  îi  oferă  cetitorului  ajutorul  ei  ca  s’o  tâlcuiască  corect, 
veghează  să  nu  se  facă  abuzuri  şi  Ia  nevoe,  sancţionează 
acesie  abuzuri.  Ajutorul  acesta  îl  oferă  în  tâlcurile  celor 
cari  au  desluşit  In  curgerea  vremii  tainele  Scripturilor.  Sfinţii 
Părinţi  ai  Bisericii  creştine  sunt  în  această  privinţă  izvorul 
cel  mai  autoritaiiv  pentru  dreapta  pricepere  a  înţelesului 
cuvintelor  dumnezeeşti.  Tâlcuirile  cari  îi  urmează,  inspiră 
mai  multă  siguranţă  şi  deplină  încredere  în  această  înfri¬ 
coşată  operaţie.  Bine  ’nţeles  că  asemenea  iâlcuiri  nu  sunt 
accesibile  oricărui  credincios.  Asia  fie  din  pricină  că  nu 
suni  alcătuite  pe  măsura  priceperii  lui,  fie  că  lipsesc.  Dar, 
pentru  aceasta  sunt  preoţi 1  aci.  Ei  au  printre  datoriile  lor 
de  căpetenie  şi  pe  aceea  de  a  învăţa.  Biserica  poartă  grije 
să-i  înveţe  corect  pentruca  Ia  rândul  lor  şi  ei  să  înveţe 


1  Harnack  —  op.  ci!,  p.  100. 

corect  pe  alţii,  să  nu  cadă  în  greşeli  vătămătoare  credinţei, 
să  nu  stârnească  împărecheri.  Protestantismul,  cu  libera 
interpretare  a  Sf.  Scripturi,  a  provocat  anarhia  religioasă, 
împărţirea  până  la  pulverizare  a  trupului  lui  Hristos.  Sectele 
sunt  cea  mai  elocventă  dovadă  în  această  privinţă.  Astăzi 
el  culege  dobânzile  acestei  imprecaute  revoluţii  făcute  în 
numele  libertăţii  individuale  şi  a  egalităţii  tuturor  înaintea 
lui  Dumnezeu.  Fiecare  exeget  stă  pe  concluziile  la  cari 
a  ajuns  el  în  explicarea  unui  pasaj  din  Scriptură.  Opiniile 
confraţilor  săi  de  studii  sunt  înregistrate  de  cele  mai  multe 
ori  numai  dintr’un  interes  istoric  —  Sf.  Părinţi  inclusiv  — 
ori  pentru  a  fi  discutate  şi  combătute.  Prea  adeseori  ade¬ 
renţii  aceleiaşi  şcoli  teologice  sunt  în  divergenţă  de  opinii 
întreolaltă.  Asta-i  urmarea  principiului  sacrosant  al  liberei 
interpretări  a  Sf.  Scripturi.  Dar  această  „amestecare  a  lim¬ 
bilor"  nu  va  întârzia  să  provoace  o  reacţiune. 

Tâlcuirea  Sf.  Scripturi  „dupăcum  îl  taie  capul  pe  fie¬ 
care"  dupăce  va  spori  şi  mai  mult  haosul  din  laturea  pro¬ 
testantă,  va  trebui  să-şi  caute  un  echilibru,  să-şi  verifice 
poziţiile  şi  să  se  fixeze  pe  o  poziţie  —  aceasta  însă  ca¬ 
pabilă  să  garanteze  încrederea  în  magisteriul  învăţătorial  al 
Bisericii,  încredere  pe  care  revoluţia  lui  Luther  a  suprimat-o 
în  ochii  protestantismului. 

Această  poziţie  n’o  va  putea  oferi  altcineva  decât  tot 
înţelepciunea  celor  trecute  vremi,  Sf.  Părinţi  şi  sinoadele 
ecumenice,  depozitul  Tradiţiei  bisericeşti,  la  care,  dacă  noi 
am  ţinut  cu  sfinţenie,  ce-i  drept  n’am  produs  atâta  cât  pro¬ 
testanţii,  dar  ceeace  am  produs,  poartă  pecetea  unei  gândiri 
omogene  care  a  creiat  forme  noui  fără  să  vatăme  credinţa 
şi  fără  să  sfâşie  Biserica. 

E  demnă  de  reţinut,  pentru  ilustrarea  acelei  drame  intime 
pe  care  o  petrece  protestantismul  In  căutarea  unei  poziţii 
pe  care  să  se  poată  bizui  în  ce  priveşte  interpretarea  Sf. 
Scripturi  —  nevoia  tot  mai  simţită  a  unei  Ermeneutici. 
Protestantismul  n’are  o  Ermeneuîică.  Principiul  liberei  inter¬ 
pretări  a  Sf.  Scripturi  exclude  o  asemenea  ştiinţă  normativă. 
Lucrări  de  Ermeneuîică  a  dat  însă  şi  el.  „In  timpul  dela 
1720 — 1820  a  apărut  în  fiecare  an  câte-o  ermeneuîică;  dar 
dela  cea  a  lui  I.  Chr.  K.  von  Hoffmann,  publicată  după 

moartea  sa  (1880),  n’a  mai  apărut  nimic  deosebit".1  Aceste 
ermeneutici,  credem  că  nu  greşim  când  spunem  că  se  pot 
numi  protestante  numai  întrucât  autorii  lor  aparţineau  pro¬ 
testantismului  şi  nu  pentrucă  ar  fi  reprezentat  Ermeneutica 
protestantă.  Dar  şi  acestea  s’au  rărit  până  la  dispariţie, 
încât  astăzi  teologia  protestantă,  atât  de  productivă  de  altfel, 
duce  criză  de  ermeneutici.  In  anii  de  după  răsboiu,  au 
apărut  doar  sporadice  contribuţii  la  studiul  Ermeneuticei : 
Ernst  von  Dobschiilz,2  Erich  Fascher 3  şi  A.  Oepke4  —  cam 
aceştia  şi  cam  atât  avem  de  semnalat  în  această  privinţă.  O 
ermeneutică  complectă  şi  de  greutate,  protestantismul  german 
n’a  dat  în  ultimele  două  decenii.  Şi  fiindcă  n’au  avut-o,  au 
tradus  o  lucrare  eminentă  a  danezului  Fr.  Torm,5  profesor 
de  teologie  Ia  Universitatea  din  Copenhaga. 

Lipsa  unei  Ermeneutici  s’a  transformat  în  timpul  din 
urmă  într’o  criză  de  Ermeneutica.  „Aşa  numita  Ermeneutică 
— cândva  disciplina  cea  mai  viguros  cultivată,  apoi  dealungul 
a  două  generaţii  ccpios  neglijată  —  trebue  trezită  la  o  nouă 
viaţă",  scria  nu  de  mult  unul  din  cei  mai  proeminenţi  în¬ 
văţaţi  protestanţi.®  El  nu-i  singurul  de  această  părere.1  Pro¬ 
testantismul,  cu  excepţionalul  său  interes  dovedit  faţă  de 
lectura  şi  studiul  Sf.  Scripturi,  a  ajuns  să  degradeze  şi  sa 
maltrateze  Sf.  Scriptură  atunci  când  a  proclamat  dreptul 
tuturor  —  chemaţi  şi  nechemaţi  —  de-a  o  utiliza  şi  tâlcui 
fiecare  după  bunul  său  plac.  Urmările  n’au  întârziat  să  se 
ivească.  Le  simte  protestantismul  şi  mai  cu  seamă  le  simţim 
noi  ortodocşii  din  România.  Sectele  ce  ne-au  năpădit  ş» 
anarhizat  norodul  credincios,  de-acolo  pleacă. 

Sectarii  de  toate  nuanţele  sunt  oameni  „tari  în  Scrip¬ 
tură". 


1  Ernst  von  Dobschufz  —  Vom  Auslegen  des  Neuen  Testamente;  Caillngen» 
Vandenhoeck  &  Ruprecht,  1927;  p.  5,  nota  2. 

2  Op.  cil. 

3  Vom  Verstehen  des  Neuen  Testementes;  Giessen,  Tdpelmann,  1930. 

4  Geschlchtliche  und  Obergeschichlitche  Schrifteuslegung;  Giitersloh,  Ber- 
telsmann,  1931. 

5  Hermeneutlk  des  Neuen  Tesfaments;  Gottîngen,  Vandenhoeck  &  Rup- 
rechl,  1930. 

6  Dobschufz  —  Op.  cit.  p.  5. 

7  Cf.  şl  Hans  WIndIsch  —  Der  Sinn  der  Bergpredigt,  Ein  Beitrag  zum 
Problem  der  rlchtigen  Exegese ;  Leipzig,  Hlnrichs,  192 9,  îndeosebi  cap.  IV  (Der 
BegTlff  der  Theoî.  Exegese  p.  113  urm.). 

Apariţia  sectelor  ne  conslrânge  să  ne  revizuim  atitu¬ 
dinea  incoloră  pe  care  am  avut-o  noi  —  cler  şi  popor  deo¬ 
potrivă  —  faţă  de  Sf.  Scriptură.  Apariţia  sectelor  ne  impune 
—  de  voie  de  nevoie  —  să  ne  întărim  în  Scripturi. 

Sectarii  au  pus  în  mâinile  ţăranului  nostru  Sf.  Scriptură 
nu  ca  s'o  poarte  după  şerpar,  ci  ca  s’o  citească  şi  să  se 
povăţuiască  după  învăţăturile  ei.  Preoţii  noştri  ştiu  bine  cu 
câtă  lăcomie  au  devorat-o  cei  rupţi  din  staulul  Bisericii 
noastre:  rar  găseşti  un  sectar  care  să  nu  mânuiască  Scrip¬ 
tura  cu  o  uşurinţă  surprinzătoare.  Sectarul  se  orientează 
în  Scriptură  ca  la  el  acasă.  „Temeiul  doctrinei  sectare  este 
Biblia  —  numai  Biblia.  Sfânta  tradiţie  pentru  ei  nu  există, 
ori  dacă  există,  n’o  recunosc  de  izvor  al  revelaţiei  divine, 
pentrucă  —  spun  sectarii  —  tradiţia  a  falsificat  învăţătura 
genuină  a  lui  Isus  Hristos  şi  a  apostolilor  săi  punând-o  în 
slujba  unei  instituţii  şi’n  slujba  unei  tagme  —  preoţimea. 
Biblicismul  este  nota  esenţială  a  sectelor. 

Singurul  manual  de  religie  al  sectarului  este  Sfânta 
Scriptură.  Din  el  îşi  scoate  normele  de  credinţă  şi  viaţă. 
Aşa  cum  ştie,  aşa  cum  poate1*.1 

Sectarii  sunt  tari  în  Scripturi,  dar  de-o  tărie  greşit  orien¬ 
tată.  Sectarul  e  tare’n  Scripturi  extensiv.  Atâta  tot.  Tăria 
lui  e  tăria’n  Scripturi  a  lui  Apolo.  Despre  care  sf.  Luca 
ne  spune  că  era  bărbat  învăţat,  cu  inimă  fierbinte  vorbea 
fără  sfială  în  sinagoga  din  Efes  şi  învăţa  fără  greş  cele 
despre  Isus  însă,  ceva  tot  îi  mai  lipsea:  cunoştea  numai 
botezul  lui  loan.  Auzindu-1,  soţii  creştini  Acvila  şi  Priscila 
l-au  luat  Ia  ei  şi  i-au  lămurit  mai  cu  deamănuntui  calea  iui 
Dumnezeu  (cf.  F.  Ap.  18,  24 — 26). 

„Tare’n  Scripturi"  e  un  ideal  care,  când  râvneşti  să-l 
ajungi,  trebue  sa-ţi  dai  silinţa  să-l  împlineşti  deplin.  Nu  ca 
Apolo  când  a  venit  din  Alexandria  Ia  Efes,  ci  ca  Apolo  cel 
căruia  i-a  fost  complectată  instrucţia  creştină  de  Acvila  şi 
Priscila. 

Sectarii,  chiar  cu  această  defectuoasă  tărie  în  Scripturi, 
ne-au  arătat  îndeajuns  că  „nu  pot  fi  învinşi  decât  cu  Biblia. 
Argumentele  tradiţiei  sunt  tâmpe  faţă  de  ei,  până  când  n’am 
izbutit  să  le  dovedim  —  tot  prin  cuvântul  Scripturilor  sfinte 

1  Nicolae  Colan  —  La  luptă  dreaptă;  Sibiu,  1926;  p.  29. 

—  justeţea  îor.  Dar  pentru  a  mânui  isteţ  arma  nebiruită  a 
Bibliei  frebue  s’o  cunoşti.  S’o  cunoşti  temeinic  în  esenţa  şi 
structura  ei  şi  să  te  deprinzi  a  o  mânui  cu  iscusinţă".1 

Aşadar  a  fi  tare  în  Scriptură  nu  înseamnă  numai  a  te 
mişca  fără  poticneală  în  labirintul  conţinutului  ei,  ci  a  în¬ 
văţa  s’o  foloseşti  corect.  Nu  intenţionez  să  supăr  pe  nimeni 
când  spun  că  amândouă  aceste  cerinţe  —  cunoaşterea  amă¬ 
nunţită  a  conţinutului  Sf.  Scripturi  şi  tâlcuirea  ei  corectă  — 
ia  noi  sunt  încă  în  faza  embrionară.2  Nu-i  locul  să  stabilim 
vinovăţii  ci  să  ne  hotărâm  să  ne  smulgem  din  această  si¬ 
tuaţie.  Şcoala  teologică  şi  fiecare  preot  în  parte  trebue  să-şi 
revizuiască  programul  de  fiecare  zi,  sporindu-şi  ceasurile  de 
studiu  al  Sf.  Scripturi.  Asta  nu-i  protestantism,  nu-i  stricare 
a  vechilor  predanii,  ci  doar  reluarea  unei  vechi  metode  de 
evanghelizare  (metoda  de  a  baie  pe  duşman  cu  propriile 
lui  arme  a  întrebuinţat-o  însuşi  Mântuitorul  şi  nici  sf.  Apo¬ 
stol  Paveî  n’a  dispreţuit-o)  care  în  urma  unor  împrejurări 
fatale  a  căzut  în  desuetudine.3  Odată  capabil  să  se  încaiere 
cu  un  sectar  plin  sau  cu  unul  in  devenire,  preotul  ortodox 
niciodată  nu  se  va  mulţumi  cu  o  lămurire  cazuistică,  ci  va 
căuta  să  sublinieze,  cu  bogăţia  argumentelor  ce  i  le  pune 
la  îndemână  Ermeneutica  biblică,  falsul  principiu  —  ai  ar- 
bitrariului  —  care  stă  la  temelia  interpretării  sectare  a 
Scripturilor  sfinte.  Va  arăta  cum  o  interpretare  simplistă... 
se  va  încurca  în  contradicţii  fatale  cari  subminează  însăşi 
autoritatea  cuvântului  dumnezeiesc,  pe  care  sectarii  zic  că 
se  reazîmă.4 

In  acest  scop,  preotul  nu  va  zăbovi  să  pună  mâna  pe 
un  manual  de  Ermeneutica  de  cari  am  avut  destule  şi  avem 

1  Idem,  loc,  cit. 

2  „La  noi?  Nouăzeci  de  procente  —  ca  să  nu  exagerăm  —  din  intelectuali 
nici  n’au  văzut  măcar  o  Biblie.  Necum  să  o  citească.  Fiindcă  in  şcoalele  noastre 
secundare  se  impun  toate  manualele  posibile  şi  imposibile,  plus  toate  cărţile 
„auxiliare"  —  numai  cel  mai  folositor  auxiliar  al  vieţii  —  Biblia  —  nu  se  Impune. 
Şi  atunci  cum  să  fie  cunoscută  Cartea  vieţii?  De  aceea  ne  este  dat  să  auzim  de 
atâtea  ori  din  gura  intelectualilor  noştri  „citate  biblice"  monstruos  de  mutilate,, 
ort  simple  ecouri  vagi  din  înţelepciunea  Scripturilor  sfinte,  perorate  cu  ifose  de 
originalitate'  (Nicolae  Colan  —  Biblia  şi  intelectualii;  Sibiu,  1929;  p.  5).  Con-- 
statare  aceasta  e  valabilă  şi  astăzi. 

3  Cf.  Nicolae  Colan  —  La  luplă  dreaptă,  p.  30. 

4  Idem,  p.  31. 

şi  astăzi.  Cele  ale  I.  P.  C.  Arhimandriţi  luiiu  Scriban1  şi 
Dr.  Iustin  Suciu2  Ie  recomandăm  îndeosebi.  Bine  alcătuite» 
complecte  şi  destul  de  noi,  ele  sunt  accesibile  oricărui  slu¬ 
jitor  al  Domnului. 

idealul  spre  care  suntem  datori  să  nizuim  fără  zăbavă 
şi  fără  preget,  în  ce  priveşte  Sf.  Scriptură,  a  fost  stilizat 
de  P.  S.  Episcop  Nicolae  Colan  în  aceste  cuvinte  de-o 
neîntrecută  frumuseţe :  sâ  cunoaştem  Biblia  extensia  ca  un 
sectar ,  iar  intensiv  ca  un  preot  luminat. 3 

Dar  cu  atâta  încă  n’am  ajuns  la  adevărata  tărie  în 
Scripturi.  Cunoaşterea  amănunţită  şi  luminată  a  Bibliei  {ine 
de  domeniul  intelectului.  Mai  trebue  ceva.  Biblia  trebue 
cinstită,  trebue  iubită  ca  Liturghierul  sau  Molitvelnicul  şi 
mai  mult  decât  acestea.  Biblia  trebue  trăită.  Şi  anume. 
Biblia  întreagă,  adică  atât  Noul  cât  şi  Vechiul  Testament.  în 
această  privinţă,  slujască-ne  de  pildă  Sf.  Părinţi  ai  Bisericii 
cari  „puneau  cel  mai  mare  preţ  pe  unitatea  dintre  V.  şi  N. 
Testament.  Amândouă  ne  vin  dela  unul  şi  acelaşi  Dum¬ 
nezeu,  amândouă  mărturisesc  despre  Isus  Hristos,  în  amân¬ 
două  grăieşte  unul  şi  acelaşi  Duh  sfânt.  Jpolit  le  numeşte 
—  cu  referinţă  la  un  verset  din  Cântarea  Cântărilor  —  cei 
doi  piepţi  ai  Bisericii".4 5 

Sau  dacă  acestea  s’ar  părea  că  sunt  prea  noui,  avem 
dincolo  de  ele  pilda  Mântuitorului,  care  n’a  venit  să  su¬ 
prime  Legea  veche  ci  s'o  plinească.  Creştinismul,  din  cele 
mai  vechi  timpuri  „s’a  pus  pe  punctul  de  vedere  că  această 
sfântă  carte  a  V.  Testament  nici  nu  aparţine  iudaismului  ci 
ar  fi  fost  destinată  pentru  Biserica  creştină.  Iudeii,  aşa  spune 
epistola  lui  Barnaba,  ar  fi  pierdut-o  aşa  zicând  încă  atunci 
când  Moisi  a  sfărmat  Tablele  Legii  la  muniele  Sinai“.n 

Vechiul  Testament  trebue  primit  fără  rezerve.  Faptul 
că  el  a  fost  de  atâteaori  combătut  de  antisemiţi  în  trecut, 
nu-i  un  argument  în  favoarea  glasurilor  rasleţe  ce  se  ridică 
astăzi  contra  Iui.  împărtăşirea  unor  anumite  părţi  din  el 
celor  nevârstnici  şi  neîntăriţi  în  numele  nu  ştiu  cărui  prin- 

1  Manual  de  Ermeneulică  biblică;  Bucureşti,  2  1922. 

2  Ermeneutica  biblică;  Arad,  1933. 

3  La  luptă  dreaptă,  p.  30. 

4  Cf.  Dobschutz  —  Die  Bibel  im  Leben  der  Volker;  Wftien,  1934;  p.  9. 

5  Idem,  p.  6—7. 

cipiu  pedagogic,  nu  trebue  să  meargă  până  la  a  se  cere 
suprimarea  lor  din  corpul  V.  T.  Ele  frebuesc  înconjurate  cu 
tact,  acolo  unde  împrejurările  o  cer,  dacă  te  convingi  în 
prealabil  că  o  tâlcuire  sârguincioasă  n’ar  duce  la  rezultat 
din  pricină  că  cititorilor  sau  ascultătorilor  le  lipseşte  cultura 
necesară  ca  s’o  înţeleagă.  Altfel  calci  pe  urmele  lui  Ulfilas 
Gotul,  care  a  eliminat  din  traducerea  gotică  a  Sf.  Scripturi 
Cărţile  Regilor,  ca  să  nu  aţâţe  şi  mai  mult  simţul  răsboinic 
exagerat  de  desvoltat  al  păstoriţilor  săi.  Ceeace  ar  constitui 
o  vină  întru  nimic  mai  puţin  condamnabilă  decât  a  celor 
porniţi  contra  întregului  V.  Testament. 

Sf.  Scriptură  trebue  cinstită,  trebue  iubită.  Am  spus  că 
ea  trebue  să  fie  şi  trăită.  La  acest  loc,  un  studiu  într’aripat 
al  învăţatului  teolog  protestant  Adolf  Deissmann,1  îmi  împru¬ 
mută  o  întâmplare  extrem  de  elocventă. 

Era  în  timpul  răsboiului  trecut.  Un  spiritual  istoric  de 
artă,  german,  a  scris  de  pe  câmpul  de  luptă  nişte  scrisori 
despre  arta  antică.  In  acestea,  se  află  şi  o  comparaţie 
între  Sofocle  şi  Eschil:  „Sofocle  stă  înaintea  figurilor  sale ; 
Eschil  este  stăpânit  de  figurile  sale".  La  acestea,  Deissmann 
adaugă :  este  aceeaşi  deosebire  ca  în  contrastul  nostru 
dintre  dzoUioţ  şi  flsocpepos  (teolog  şi  teofor,  cuvântător  de  Dum¬ 
nezeu  şi  purtător  de  Dumnezeu);  deoparte  reflexiune  rece, 
de  alta  posedare  deplină;  deoparte  dorinţa  de-a  cuprinde, 
de-a’nţelege  subiectul,  de  alta  „a  fi  cuprins"  de  el;  acolo 
conducta  de  apă,  aici  izvorul. 

Nădăjduesc  c’am  fost  înţeles.  A  domina  Scriptura  şi  a 
fi  dominat  de  ea  nu-i  unul  şi  acelaş  lucru.  Dacă  una  din 
aceste  condiţii  lipseşte,  nu  eşti  tare  în  Scriptură. 

Sf.  Scriptură  trebue  dominată  de  preot  ca  să-şi  poată 
apăra  credinţa  şi  să  fie  în  stare  să  înveţe  şi  pe  alţii.  Altfel 
povăţuitor  orb  se  va  chema.  Şi  Scriptura  mai  trebue  trăită. 

A  fi  tare’n  Scriptură  e  o  diaconie  grea  dar  necesară 
şi  mai  presus  de  toate  —  folositoare. 


1  Tragende  und  stahiende  Krâfle  des  Neuen  Teslamenls,  In:  Festgabe  fur 
Jullus  Kaftan;  Tiiblngen,  Mohr,  1920;  p.  51. 

ANTISEMITISM  ŞI  VECHIUL  TESTAMENT 

De  Pr.  Dr.  N.  NEAGA 

Profesor  la  Academia  teologică  .Andreiană* 


In  lupta  pentru  cucerirea  şi  combaterea  spiritului  iudaic 
se  înglobează  mai  ales  în  vremea  din  urmă  şi  Vechiul  Te¬ 
stament.  Antisemiţii  luptându-se  cu  evreii,  cred  că  nu  trebue 
să  ne  oprim  la  evrei,  ci  să  luptăm  şi  împotriva  Vechiului 
Testament,  pentru  a  ne  salva  tradiţia.  In  desorientarea 
lor,  oameni  de  bunăcredinţă,  comit  eroarea  pe  care  a  comis-o 
Marcion  în  veacul  al  doilea  şi  secta  bogomilă  în  evul  mediu, 
sacrificând  fără  scrupul  o  parte  din  tezaurul  nostru  spiritual. 
Nesocotesc  tradiţia  bisericească,  Noul  sau  mai  ales  Vechiul 
Testament,  nu  din  nepăsare  religioasă,  ci  din  ură  împotriva 
a  tot  ce  este  jidovesc.  Ci  că  Vechiul  Testament  e  lucru 
jidovesc,  el  conţine  imoralităţi  şi  contrazice  învăţăturii  cre¬ 
ştine.  Pavel  e  complect  jidovit,  învăţătura  lui  despre  păcat 
şi  graţie,  despre  robia  omului,  devine  insuportabilă.  Cartea 
Iui  Matei  geme  de  citate  din  V.  Test.,  nici  o  îndoială  nu 
poate  fi  în  privinţa  Apocalipsei  şi  a  epistolei  lui  lacob,  pro¬ 
blema  lui  Marcu  şi  Luca  e  identică  cu  cazul  Matei,  dar  Ioan 
cu  a  sa  mântuire  care  vine  dela  Iudei...  şi  aşa  mai  departe. 
Slăbiciunea  antisemiţilor  au  prins-o  comuniştii.  Comunismul 
tinde  la  distrugerea  tuturor  aşezămintelor  sfinte,  dar  drept 
tactică  pedagogică  el  atacă  mai  cu  predilecţie  Vechiul  Te¬ 
stament,  ca  unul  care  este  mai  susceptibil  şi  pentru  creştini. 
Dacă  unii  ca  aceia  voesc  să  se  desfacă  de  legăturile  ce  le  au 
cu  Sfânta  Scriptură,  spre  osânda  lor  o  fac,  dar  mă  doare 
inima  de  greşala  pe  care  o  fac  făpturile  născute  de  Dum¬ 
nezeu  prin  sfânta  taină  a  botezului  creştin.  In  afară  de  osânda 
că  aplică  antisemitismul  economic  şi  politic  pe  teren  reli¬ 
gios,  ei  se  mai  fac  vinovaţi  de  următoarele  incompatibilităţi : 

a)  confundă  pe  Israilul  biblic  cu  jidovul  de  după  Hristos, 

b)  nu  fac  nici  o  deosebire  între  ceeace  e  strict  dumnezeesc 
şi  ceeace  este  produs  al  socotinţelor  pur  omeneşti.  O  scurtă 
incursiune  în  geneza  antisemitismului  ne  poate  dovedi  că 

însuşi  Vechiul  Testament  este  antisemit,  Noul  Testament 
este  antisemit,  iar  prin  antisemitismul  lor  Sfinţii  Părinţi  în¬ 
lătură  odată  pentru  totdeauna  confuziunea  care  s’ar  putea 
produce  între  legile  dumnezeeşti  ale  Vechiului  Testament 
cari  sunt  inmutabile  şi  între  corpul  unui  popor  zidit  din 
vremelnicie,  şi  care  se  manifestă  destul  de  imperfect  în 
mijlocul  lumii. 

Dacă  Vechiul  Testament  şi-ar  pierde  autoritatea  de 
cuvânt  al  lui  Dumnezeu,  atunci  fără  îndoială  că  şi  Noul  ar 
înceta  de  a  mai  fi  carte  sfântă  pentru  creştini.  Vechea  vorbă :: 
Novum  Testamentum  in  oetere  latet,  oetus  in  Nooo  paiet * 
se  potriveşte  de  minune  tocmai  în  această  legătură  de  idei. 
Ceeace  e  sfânt  pentru  Hristos,  nu  poate  fi  profan  pentru 
noi.  Mântuitorul  se  declară  pe  sine  Dumnezeul  care 
odinioară  a  grăit  prin  prooroci. 

Oare  a  fost  cineva  mai  mare  antisemit  decât  Isus  Hri- 
sfos,  şi  cu  toate  acestea  pentru  El  Vechiul  Testament  ră¬ 
mâne  Scriptură  sfântă.  Fată  de  socotinţa  riguroasă  a  celor 
600  farisei,  cari  erau  totdeauna  gata  a  interpreta  pe  dos 
bunele  Sale  intenţii.  Mântuitorul  trebuia  să  precizeze  punctul 
de  vedere  creştin:  „Să  nu  socotiţi  că  am  venit  să  stric  legea". 
In  aceeaş  legătură  de  idei  Hristos  citează  Psalmul  82,  6 
iar  pentru  a  se  şti  că  în  sensul  acesta  tema  rămâne  decisiv 
rezolvată,  întregeşte  spusele  Sale  cu  vorbele :  „Scriptura  nu 
poate  fi  desfiinţată".  Se’nţelege  că  El  se  gândeşte  la  Vechiul 
Testament,  căci  Noul  încă  nu  era  alcătuit.  Panel,  acest  rabin 
convertit,  se  referă  la  Vechiul  Testament  pentru  a  justifica 
mersul  istoric  al  creştinismului.  Cunoscător  al  întregului 
complex,  în  apreciere  Pavel  avea  conştiinţa  clară  a  gravi¬ 
tăţii  problemei,  deaceea  se  pronunţă  cu  iscusinţa  omului 
creator  de  concepţii  :  „toată  Scriptura  e  de  Dumnezeu  insu¬ 
flată...,  legea  e  sfântă...". 

Aceasta  fiind  concepţia  dreaptă  despre  Vechiul  Testa¬ 
ment,  se’nţelege  că  nici  Sfinţii  Părinţi  nu  puteau  avea  alta» 
Citez  doar  pe  sfântul  Ioan  Gură  de  aur,  această  persona¬ 
litate  vrednică  de  respectul  tuturor  timpurilor.  Pentru  a  se 
arăta  cât  de  lămurit  se  iniţiază  în  Vechiul  Testament  modul 
şi  numele  Evangheliei,  sfântul  citează  din  Psalmi  şi  Isaia  şi 
zice:  „când  Dumnezeu  voeşte  a  pregăti  oarecari  lucruri 

marş  acestea  le  grăieşte  mult  timp  înainte,  exercitând  auzul 
pentru  primirea  lor  când  se  vor  împlini". 

Biserica  ortodoxă  păstrează  în  toată  puritatea  învăţă¬ 
tura  dreaptă  cu  privire  la  Vechiul  Testament  Aceasta  este 
fixată  în  Mărturisirea  de  credinţă,  unde  ca  răspuns  la  între¬ 
bările  LIV,  LXXII,  XLVII  citim:  „Sfintele  Scripturi  sunt  de 
două  feluri:  unele  ale  legii  vechi  şi  altele  ale  legii  noui. 
Cele  dintâi  au  prezis  că  Hristos  are  să  vină  şi  în  ce  chip 
are  să  mântuiască  neamul  omenesc . . .  Duhul  Sfânt  este 
făcătorul  Sfintei  Scripturi,  atât  a  celei  vechi  cât  şi  a  celei 
noui,  de  aceea,  precum  Scriptura  Vechiului  Testament,  aşa 
şi  a  celui  Nou  este  învăţătură  a  Duhului  Sfânt. . .  Poruncile 
legii  vechi,  privitoare  la  ceremonii  şi  jertfe,  şi  cari  închi¬ 
puiau  lucrările  lui  Hristos,  au  încetat.  Şi  dupăcum  umbra 
trece  când  vine  adevărul,  tot  aşa  şi  acelea  au  trecut.  Cre¬ 
ştinii  nu  datoresc  să  împlinească  fără  numai  poruncile,  cari 
pricesc  pâzirea  dragostei  către  Dumnezeu  şi  aproapele . 
Şi  creştinii  nu  numai  datoresc  a  le  păzi  acestea  şi  încă  cu 
mai  multă  amănunţime  şi  desăvârşire,  decât  Ie  păzeau 
Israiiiţii,  fiindcă  noi  ne-am  făcut  părtaşi  de  mai  multe  bine¬ 
faceri..." 

Cu  alte  cuvinte,  Sfânta  Scriptură  a  Vechiului  Testament 
este  unul  din  izvoarele  curate  ale  doctrinei  noastre  de  cre¬ 
dinţă.  Gândul  dumnezeesc,  comunicat  omenirii  dinaintea  lui 
Hristos  se  află  depozitat  în  Vechiul  Testament,  care  în 
acest  înţeles  consfitue  preistoria  mântuirii  neamului  omenesc 
prin  Hristos.  Sunt  părţi  faţă  de  cari  trebue  să  ai  o  anumită 
rezervă,  (sărbători,  jertfe,  etc.)  dar  iarăşi  e  absurd  a  se 
crede  că  ancorând  corabia  neamului  omenesc  spre  limanul 
mântuirii.  Vechiul  Testament  şi-a  trăit  traiul.  Avem  destule 
motive  de  dogmă  şi  morală  cari  obligă  a  preţui  Vechiul 
Testament,  dar  despre  acestea  mai  mult  cu  altă  ocazie. 


SFÂNTA  SCRIPTURĂ  IN  MÂNA 
PREOTULUI 

de  Pr.  ILARION  V.  FELEA 

După  doctrina  de  credinţă  a  Bisericii  ortodoxe.  Biblia 
este  inspirată  de  Dumnezeu  şi  cuprinde  partea  scrisă  a  re¬ 
velaţiei  divine.  Căci  ne  spune  sf.  ap.  Pavel:  „Toată  Scriptura 
este  insuflată  de  Dumnezeu  şi  de  folos  spre  învăţătură,  spre 
mustrare,  spre  îndreptare,  spre  înţelepţirea  care  duce  Ia 
dreptate,  astfel  ca  omul  lui  Dumnezeu  să  fie  desăvârşit, 
pregătit  pentru  orice  lucru  bun"  (II  Timotei  3,  16 — 47).  In 
două  versuri  nemuritoare,  slăvitul  apostol  arată  rostul  şi 
folosul  cel  nepreţuit  şi  multiplu  al  sfintei  Scripturi.  In  Biblie 
aflam  învăţătura  infailibilă  a  vieţii  fericite,  mustrarea  traiului 
în  nelegiuire,  îndreptarea  spre  harurile  sfintelor  Taine  şi 
înţelepciunea  ce  vine  dela  Dumnezeu.  In  luminile  ei  găsim 
secretul  omului  perfect,  „pregătit  pentru  orice  lucru  bun". 

Biblia  este  averea  Bisericii.  In  ogoarele  ei  lucrează  de 
veacuri  apostolii  creştinătăţii  şi  din  roadele  ei  se  satură  toţi 
flămânzii  de  hrană  duhovnicească.  Cuvintele  ei  sunt  pânea 
cea  de  toate  zilele  pentru  toţi  bunii  creştini,  dar  mai  ales 
sunt  pânea  cea  vie  şi  dulce  ca  mierea  pentru  ceata  preoţilor 
Bisericii  Iui  Hristos  Mântuitorul  nostru. 

In  mâna  preotului,  Sfânta  Scriptură  reprezintă  o  îndoită 
binecuvântare.  E  întâi  de  toate  baza  activităţii  lui  profetice. 
Biserica  are  de  împlinit  pe  pământ  o  întreită  misiune:  gu¬ 
vernamentală,  sacramentală  şi  didactică.  Misiunea  didactică 
este  o  misiune  de  evanghelizare.  In  cadrele  ei,  preotul  are 
o  foarte  însemnată  şi  grea  sarcină  de  învăţător.  In  biserică 
predicator,  în  şcoală  catihet.  Oriunde  păşeşte  preotul  întru 
îndeplinirea  chemării  sale  sfinte,  nu  poate  face  nimic  fără 
Biblie.  Cum  fără  patrafir  nu  poate  face  el  nici  o  slujbă,  la 
fel  nu  poate  desfăşura  fără  Sfânta  Scriptură  nici  o  lucrare 
misionară.  Căci  Biblia  este  temelia  întregii  noastre  misiuni 
catihetice  şi  predicatoriale. 

Pentru  orice  preot,  predica  este  un  lucru  greu  şi  uşor. 
Greu,  când  vrem  să  fim  oarecum  originali  şi  uşor,  când 

ne  luăm  după  Biblie.  Căci  ea  ne  împrospătează  şi  îmbo¬ 
găţeşte  mai  uşor  zestrea  cunoştinţelor  necesare  predicei. 

Un  preot  cetitor  zilnic  al  Bibliei,  nu  va  fi  niciodată 
chinuit  de  gândul  că  nu  va  avea  ce  predica  ascultătorilor 
săi.  Deschide  Biblia  şi  află.  Ia  o  pericopă  de  câteva  versuri 
sau  chiar  un  capitol,  îl  meditează  şi  esenţa  predicii  este 
gata.  Pe  calea  aceasta  preotul  scapă  de  greutatea  aflării 
subiectelor  de  predică  şi  de  scăderea  de-a  se  repeta.  De 
aci  mai  vin  apoi  şi  alte  câştiguri:  predica  va  avea  un  ca¬ 
racter  documentar,  textul  cetit  în  faţa  ascultătorilor  impre¬ 
sionează  mai  adânc  şi  trezeşte  în  credincioşi  dorinţa  de  is¬ 
pitire  şi  cetire  a  Scripturilor. 

In  mâna  preotului.  Biblia  este  arma  de  luptă  misionară 
şi  de  propagandă  creştină,  e  cartea  de  ştiinţă  teologică  şi 
înţelepciune  sacră.  In  Biblie  este  scris  întreg  programul  lu¬ 
crării  pastorale  a  preotului.  Nu  găsim  doctrină  ortodoxă 
care  să  nu  fie  clar  mărturisită  şi  suficient  argumentată  în 
Biblie.  Este  adevărat  că  în  ortodoxie  sfânta  Tradiţiune,  ca 
izvor  nescris  al  revelaţiei  dumnezeeşti,  are  valoare  egală  cu 
Sfânta  Scriptură  şi  noi  condiţionăm  pe  una  de  alta  în  chip 
absolut.  Numărul  mare  al  sectelor  şi  ereziilor  propagate  cu 
Biblia  în  mână,  a  schismelor  şi  eresiarhiilor  ce  au  desbinat 
biserica  în  numele  Iui  Hristos  care  s’a  rugat  ca  „toţi  să 
fie  una”  —  dela  începutul  creştinismului  până  astăzi,  ne 
arată  cât  de  fals  este  principiul  după  care  „numai  Biblia” 
este  chemată  să  conducă....  Dar  Tradiţiunea  se  cunoaşte 
cu  greu ;  şi  mai  cu  greu  se  pot  folosi  mărturiile  ei.  De  aceea 
în  prezent  e  necesar  mai  întâi  să  cunoaştem  cât  mai  te¬ 
meinic  şi  să  folosim  mărturiile  Bibliei  în  lupta  credinţei 
drepte  cu  ereziile  şi  erorile  de  tot  felul.  Dacă  lucrăm  cu 
amândouă,  cu  atât  mai  bine. 

Iată,  foarte  pe  scurt,  ce  rol  profetic  important  are  astăzi 
Biblia  în  mâna  preotului. 

In  rândul  al  doilea,  Sfânta  Scriptură  este  baza  perso¬ 
nalităţii  duhovniceşti  a  preotului.  Un  bun  duhovnic  este  un 
bun  cetitor  şi  cunoscător  al  Bibliei.  Prin  preot  va  înţelege 
lumea  valoarea  deplină  a  Bibliei  şi  după  îndemnurile  şi  pilda 
lui,  creştinii  îşi  vor  conforma  viaţa  după  rânduelile  ei  sfinte. 

Chipul  clasic  al  preotului  iubitor  şi  cetitor  de  Biblie 
este  sfântul  apostol  Timotei,  celce  de  mic  copil  cunoştea  sfin- 

iele  Scripturi  (II  Tim.  3,  15).  Pe  urmele  lui  sunt  demni  de  cu¬ 
noscut  şi  imitat  toii  exegeţii  şi  marii  predicatori  ai  creştinătăţii. 

Biblia  este  codul  adevărului  şi  al  sfinţeniei.  Au  arătat 
alţii  şi  vor  mai  arăta,  câte  personalităţi  mari  —  regi,  băr¬ 
baţi  de  stat,  scriitori,  misionari,  teologi,  filosofi  şi  simpli 
credincioşi,  şi  au  clădit  viaţa  lor  pe  stânca  învăţăturilor 
simple  şi  sublime  ale  Bibliei,  precum  şi  mărturisirile  lor 
preţioase  despre  valoarea  ei  unică  între  toate  cărţile  duhov¬ 
niceşti  ale  pământului.  Vom  cita  aci  spovedania  unui  singur 
scriitor,  profan,  ce  a  gustat  din  bunătatea  fagurelui  pe 
care  biserica  lui  Isus  îl  îmbie  tuturor  credincioşilor  ei.  lat-o : 
„Săptămâni  şi  luni,  cât  am  stat  în  pat  şi  în  cameră,  am 
trăit  cu  Evanghelia.  încet,  încet,  fiecare  verset  din  Evanghelie 
a  ajuns  să  fie  viu  pentru  mine.  In  toate  versetele  am  văzut 
strălucind  adevărul  ca  o  stea,  şi  I-am  simţit  palpitând  în 
mine  ca  o  inimă.  Cum  n’aş  crede  de  aici  înainte  în  minuni, 
după  aceea  pe  care  a  săvârşit-o  cartea  asta  cu  mine? 
Ochiul  meu  era  orb  la  lumina  credinţei,  iar  acum  o  vede 
în  toată  măreţia  ei.  Sufletul  îmi  era  surd  la  cuvântul  lui 
Dumnezeu,  iar  azi  îl  aude  în  toată  dulceaţa  lui  convin¬ 
gătoare.  Eram  paralizat  de  indiferenţă,  iar  azi  sufletul  mi 
se  ridică  spre  cer,  ia  avântul  dragostei.  Spiritele  necurate 
de  care  eram  stăpânit  au  fost  alungate  pentru  totdeauna". 

Preotul  ia  din  Biblie  putere  şi-şi  sporeşte  harul.  Paginile 
ei  îl  mângăe  în  răslrişte,  îl  fortifică  în  ispite  şi-i  luminează 
toate  cărările  vieţii.  Aici  e  fântâna  evlaviei  şi  a  entuzias¬ 
mului  neistovit;  aici  e  taina  duhovniciei... 

Astfel,  în  mâna  preotului.  Sfânta  Scriptură  este  un 
izvor  de  îndoită  binecuvântare.  Insă  cu  o  condiţie:  să  fie 
cetită  zilnic  şi  meditată  cu  toată  râvna. 

In  felul  acesta  îşi  va  arăta  în  mâinile  noastre  sfânta 
Scriptură  puterea,  cum  şi-a  arătat-o  în  mânile  ucenicului 
Timotei  şi  a  fericitului  Augustin,  după  ce  glasul  ceresc  i-a 
grăit:  Toile  et  lege... 

la  şi  ceteşte,  frate.  Ia  Biblia  şi  ceteşte-o  zilnic  şi  cu  râvnă. 
Căci  Sfânta  Scriptură  este  cartea  care  se  bucură  de  cea 
mai  mare  autoritate,  convinge  mai  uşor  şi  dă  mai  multă 
lumină  vieţii  omeneşti. 

BISERICA  ORTODOXĂ  VEGHEAZĂ 

Marile  izbânzi  se  celebrează,  marile  bucurii  se  trăiesc  adânc 
iar  actele  de  curaj  şi  demnitate  se  scriu  ca  să  slujascâ  de  pildă 
urmaşilor.  Nu  ştiu  la  care  din  aceste  categorii  trebue  distribuit  actul 
norocos  prin  care  Sf.  Sinod  al  Bisericii  ortodoxe  române  a  rezoloat 
problema  frământată  în  ultimele  săptămâni,  pe  toate  feţele,  de  toată 
suflarea  românească  —  chemată  şi  nechemată  —  şi  cunoscută  în¬ 
deobşte  sub  titlul :  preoţii  şi  politica.  Nouă  ni  se  pare  că  toate  trei 
o  revendică.  A  fost  o  izbândă  a  lui  Hristos  în  ţara  românească,  o 
bucurie  rezervată  tuturor  iubitorilor  rânduielilor  Lui  şi  ale  neamului, 
un  act  de  curaj  şi  de  demnitate  săvârşit  de  soborul  Ierarhilor  noştri 
în  numele  Bisericii  Lui,  în  scopul  sfinţirii  numelui  Său  de  tot  norodul 
românesc.  De  astă  toamnă,  dela  pastorala  contra  comunismului, 
n’am  mai  trăit  clipe  de-un  atât  de  curat  entuziasm  creştinesc  ca  cel 
cu  care  ne-a  dăruit  actul  pomenit. 

Biserica  n’are  obiceiul  să  se’ndese  la  cuvânt.  Biserica  poate 
vorbi  când  vrea  şi  cu  toate  acestea  constatăm  că  ea  nu  vorbeşte 
decât  când  trebue.  încolo,  veghează.  In  cazul  acesta  a  fost  solicitată 
să  se  rostească.  Şi  a  făcut-o.  Cu  o  siguranţă,  cu  o  hotărâre,  cu  o 
prestanţă  care  —  o  recunoaşte  opinia  publică  —  i-a  înmulţit  pre¬ 
stigiul.  Nu  intrăm  în  amănunte.  Comunicatul  Sf.  Sinod  —  în  ter¬ 
menii  de  înaltă  distincţie,  de  vibrant  patriotism  şi  de-o  superioară  în¬ 
ţelegere  a  misiunii  Bisericii  lui  Hristos  în  cari  a  fost  îmbrăcat  — 
renunţă  bucuros  la  comentarul  nostru.  El  e  o  clasică  mărturisire  de 
credinţă  a  atitudinii  pe  care  înţelege  s’o  ia  Biserica  noastră  faţă 
de  realităţile  politice  şi  sociale  dela  noi.  Celor  cari  au  cerut  cu  stri¬ 
gare  mare  ca  preotul  să-şi  limiteze  toată  activitatea  numai  la  altar, 
soborul  Ierarhilor  noştri  le  opune  un  categoric  „ nu!"  Dragostea  Bi¬ 
sericii  pentru  neamul  românesc  „cu  care  s’a  împletit  intim  şi  indi¬ 
solubil  într’un  trecut  atât  de  îndelungat,  nu  poate  fi  omorâtă  de 
ceice  nu  iubesc  prezenţa  ei  la  tot  pasul".  Ea  n’are  numai  funcţia 
de  a  se  ruga  ci  şi  pe  aceea  de  a  povăţui  pe  oameni  cum  să-şi  zi¬ 
dească  viaţa  „în  toate  domeniile  ei"  pentru  a  cuceri  fericirea  netre¬ 
cătoare,  adică  viaţa  de  veci.  Atâta  vreme  cât  partidele  politice  nu  vin 
în  contrazicere  cu  programul  ei  etic.  Biserica  nu  se  va  amesteca  în 
luptele  lor,  nu  va  afurisi  pe  mul  ca  să  proslăvească  pe  altul.  Bise¬ 
rica  vestejeşte  brutalitatea  de  orice  fel,  lupta  de  clasă  o  osândeşte 
iar  individualismul  hrăpăreţ  nu-l  rabdă.  „Personalitatea  care  slujeşte, 
nu  individul  care  se  îmbogăţeşte  este  idealul  creştin Aşadar  totul 
pentru  neam,  însă  nimic  fără  Dumnezem/J^Ts/* 

Sunt  convingeri  ce-ţt  proptesc  cugetul  pe  culmile  adevărului . 
Nici  o  iotă  din  ele  nu  trebue  să  se  piardă.  De  aceea  le  ocrotim  în 
întregime  în  sălaşul  revistei  noastre .  Ele  sunt  o  pagină  de  istorie  ca 
şi  care  nu  se  scriu  multe. 

Un  suflet  mare  circulă  astăzi  * prin  Biserica  noastră.  Sâ  fini 
demni  de  el! 

PE  MARGINEA  DESFIINŢĂRII  FRANCMASONERIEI 

Evenimentele  s'au  precipitat  cu  o  repeziciune  uimitoare.  In  ziua 
de  25  Februarie  a.  c„  o  delegaţie  de  foşti  masoni ,  în  frunte  cu 
şeful  lor  dl  I.  Pangal,  s’a  prezentat  /.  P.  Sf.  Patriarh  Miron  — 
care  avea  ca  Invitaţi  la  această  solemnitate  pe  I.  P.  Sf.  Lor  mitropo¬ 
litul  Alexandru  Nicolescu  al  Blajului  şi  Ale x.  Cisar,  arhiepiscopul 
rom.  cat.  de  Bucureşti  —  aducăndu-i  la  cunoştinţă  că  o  zi  mai  înainte, 
„masoneria  naţională  română  de  rit  scoţian  antic  şi  acceptat“,  a 
hotărât  să  se  disolve.  Evenimentul  a  fost  comunicat  îndată  M.  Sale 
Regelui  Carol  II  şi  ţării. 

Am  remarcat  faptul  că  o  parte  a  presei  creştine  române  — 
tocmai  aceea  care  a  luptat  cu  mai  multă  tenacitate  contra  lucrului 
subteran  al  masoneriei  —  a  întâmpinat  cu  rezerve  autodizolvarea  lojei 
din  Str.  Câmpineanu  45.  Asta  pentrucă  dl  Pangal,  în  declaraţia  citită 
la  Patriarhie,  a  protestat  contra  acuzaţiilor  ce  s’au  adus  masoneriei 
naţionale,  afirmând  că  membrii  ei  au  fost  totdeauna  însufleţiţi  de 
un  crez  adânc  monarhic,  desăvârşit  naţional  şi  profund  religios. 
Totuşi,  pentru  a  nu  mai  sluji  de  sminteală  conştiinţelor  răsvrâtîte 
împotriva  ei  —  sunt  multe  cât  o  ţară!  —  a  hotărât  să  se  dizolve. 

în  ce  ne  priveşte,  socotim  că  nu  trebue  să  ne  grăbim  a  pune’n 
cumpănă  buna  credinţă  manifestată  de  foştii  membri  ai  lojei  naţionale 
în  faţa  I.  P.  Sf.  Patriarh  şi  a  ţării  întregi.  Din  simplul  motiv  că  o 
asemenea  atitudine  numai  creştinească  n’ar  fi,  atâta  timp  cât  cei 
ce-au  desfiinţat  de  bună  voie  masoneria  naţională,  nu  vor  proba  con¬ 
trarul,  de- acum  înainte,  prin  conduita  lor.  De  altfel  dl  Pangal,  pentru 
a  reteza  aceste  îndoieli,  a  repetat,  câteva  săptămâni  mai  târziu,  in- 
tr’o  scrisoare  deschisă  trimisă  ziarului  ,  Universul “  (16  Martie  a.  c.) 
că  disoluarea  masoneriei  naţionale  române  este  totală,  definitivă  şi 
irevocabilă. 

Lichidarea  lojei  naţionale,  are  o  semnificaţie  care  ni  se  pare 
că  n’a  fost  subliniată  îndeajuns.  Ea  s’a  produs  în  urma  strivitoarei 
reacţiuni  a  tuturor  ctlorce  simt  româneşte  şi  creştineşte  în  această 
ţară.  Faptul  că  masoneria  naţională  s’a  încovoiat  sub  povara  opro¬ 
biului  public  —  când  ştim  cu  câtă  tenacitate  a  rezistat  atacurilor 
din  trecut  —  e  cea  mai  elocventă  dovadă  că  glasul  conştiinţelor 
româneşti  ultragiate  cari  cer  insistent  să  li  se  dee  socoteală  de  pă¬ 
catele  trecutului,  începe  să  fie  ascultat.  Şi  asta  nu-i  puţin  lucru. 

Dar  opera  de  curăţire,  odată  pornită,  trebuia  să  se  facă  până 
la  capăt. 

încă  la  solemnitatea  amintită  dela  Patriarhie,  I.  P.  Sf.  Patriarh 
Miron  s’a  făcut  interpretul  dorinţei  tntregei  ţări  când  a  cerut  să  fie 
rase  de  pe  obrazul  României  toate  cuiburile  masone  cari  au  mai 
rămas  —  adică  cele  populate  de  evrei.  Lucru  pe  care  guvernul  ţârii 
l-a  şi  făcut ,  sigilând  peste  o  sută  de  spelunci  răspândite  în  toate 
părţile  României. 

Punctul  optim  al  acestei  acţiuni  de  purificare,  îl  constitue  de 
sigur  hotărârea  de-o  epocală  importantă  prin  care  Sf.  Sinod  al  Bise¬ 
ricii  României  a  pronunţat  oficial  osânda  francmasoneriei.  Sf.  Sinod 
ştia  de  mult,  pe  baze  de  studii  îndelungate  şi  de-o  seriozitate  neîn- 
doelnică,  că  cine  lucrează  în  taină,  pune  la  cale  lucruri  slabe -  Pe 
seama  sa  alcătuise  doar,  nu  de  mult,  învăţatul  profesor  al  Fa¬ 
cultăţii  de  teologie  din  Cernăuţi  şi  preotul  neprihănit  care-i  dl  Dr. 
Vasile  Gheorghiu,  un  studiu  documentat  asupra  masoneriei,  studiu 
de-o  dreaptă  cruzime  în  soluţiile  ce  le  propunea.  Jar  acum,  tot  pe  seama 
Sf.  Sinod,  /.  P.  Sf.  Mitropolit  Nicolae  al  Ardealului  —  care  stu¬ 
diază  problema  masoneriei  din  1934  —  a  compus  raportul  pe  care 
supremul  for  al  Bisericii  noastre  şi  l-a  însuşit  în  şedinţa  din  11 
Martie  a.  c.  şi  care  reprezintă  punctul  de  vedere  oficial  şi  definitiv 
al  ortodoxiei  româneşti  faţă  de  asociaţiile  oculte  masone.  (Textul 
lui,  la  .cronică").  Cu  acestea,  un  capitol  agitat  din  istoria  frămân¬ 
tărilor  noastre  de  după  răsboiu  în  căutarea  echilibrului  necesar 
marilor  înfăptuiri  de  viitor,  a  fost  încheiat. 

CREDINŢA  COPIILOR  NOŞTRI  SE  SURPĂ 

O  profesoară  de  şcoală  secundară  din  cele  cari  înţeleg  să 
împărtăşească  elevelor  lor  pe  lângă  cunoştinţe  şi  o  educaţie  morală 
religioasă  cât  mai  serioasă  —  dra  Zoe  Verbiceanu  —  a  făcut  o 
anchetă,  la  ora  de  dirigenţie,  asupra  vieţii  religioase  a  elevelor 
clasei  a  cincia  a  liceului  Carmen  Syloa  din  Bucureşti.  In  acest 
scop,  le-a  pus  următoarele  întrebări,  la  cari  aveau  să  răspundă 
în  scris:  1.  Cari  sunt  rugăciunile  mele  de  peste  zi?  2.  Care  e 
atmosfera  de  credinţă  din  familia  mea? 

Rezultatul  anchetei  l-a  publicat  în  „ Universul “  din  12  Martie 
a.  c.  El  e  dezastruos.  „Se  surpă  credinţa  în  sufletul  şcolarului 
român ",  conchide  dra  Verbiceanu.  Şi  iată  de  ce. 

Dsa  are  în  clasa  anchetată  40  eleve,  din  cari  15  —  adică 
37,5°  /0  —  sunt  de  confesiunea  mozaică. 

Din  răspunsurile  evreicelor,  dra  Verbiceanu' a  constatat  că  ele 
primesc  în  familie  o  educaţie  religioasă  adâncă  şi  serioasă. 
„Nimic  nu  le  clinteşte  din  tăria  credinţei  lor".  In  schimb,  român¬ 
cele  ortodoxe  au  făcut  spovedanii  înspăimântătoare  prin  sinceri¬ 
tatea  lor.  La  prima  întrebare :  pentru  multe  din  ele  rugăciunea  e 
o  peroraţie  mecanică,  o  deprindere  sau  o  povară.  Multora  le  e 
ruşine  să  se'nchine  tn  biserică.  Rugăciunea  lor  —  deprinsă  în 
şcoală,  mai  rar  „dela  mama *  —  se  reduce  la  un  „Tatăl  nostru'1 

4n  şcoală  şi  seara  „când  na  uitău  sau  „nu  le  e  prea  somn“.  Cine 
poartă  vina?  Răspunsurile  întrebarea  a  doua  ne  vor  lămuri. 
Intr'o  familie,  credincioşia  mamei  tl  tnfurie  pe  tata.  In  alta,  eleoa-i 
batjocorită  de  f rafii  ei  „biseri coasa  casei“  penirucă  cercetează 
biserica.  In  altă  familie,  şcolărită  se  răsboeşte  cu  un  unchiu  care 
crede’n  ajutorul  diavolului.  In  alta,  mama  crede  numai  tn  natură 
iar  tatăl  salută  congresul  ateilor  ce  se’ntruneşte  Ia  Moscova.  In 
sfârşit,  alta,  fiică  de  preot,  mărturiseşte  că  un  pierde-vară  de  unchiu 
al  ei  aşteaptă  să  vină  comunismul :  primul  pe  care-l  va  împuşca 
va  fi  tocmai  fratele  lui,  preotul  şi  tatăl  fetei. 

Dra  Verblceanu  nu  mai  crede  tn  familia  tembelă  care  dezer¬ 
tează  dela  datoria  ei  de  educatoare.  Crede  tnsă  tn  şcoala  care 
şi-ar  revizui  metoda  de  lucru,  dând  şcolarilor  cunoştinţe  tâlc  uite 
tn  sensul  lor  moral.  D-sa  face  propuneri  concrete :  i.  ministerul  şi 
directorii  şcolilor  să  fie  cu  luare  aminte  la  desemnarea  profeso¬ 
rilor  de  religie  şi  a  diriginfilor ;  2.  slujba  profesorilor  de  educaţie 
morală  să  fie  controlată  riguros;  să  înceteze  întrebuinţarea  scan¬ 
daloasă  a  orelor  de  dirigenfie  cari  pentru  mulţi  dascăli  sunt  ,ore 
de’nvârteaIăK . 

Concluziile  drei  Verbiceanu  cad  năpraznice  ca  o  acuză  tn 
spinarea  educatorilor  de  astăzi,  familie  şi  şcoală  deopotrivă.  Vor 
înţelege  ei  barem  acum  că  o  generaţie  fără  credinţă  pregăteşte 
prăbuşirea  neamului?  Nu  învaţă  nimic  din  răspunsurile  celor  15 
evreice  ?  Nu  ne  alarmăm  degeaba.  O  familie  fără  Hristos  înseamnă 
un  lot  de  suflete  aruncat  tn  braţele  pierzaniei,  o  cărămidă  gău¬ 
noasă  tn  edificiul  neamului.  O  şcoală  fără  Hristos,  o  seră  de  des- 
creeraţi  tn  stare  să-şi  mute  reciproc  fălcile  tn  lupta  pentru  exi¬ 
stenţă  —  şi  numai  atât.  Dar  să  lăsăm  să’ncheie  dra  Verbiceanu : 
„Dacă  nu  vom  lua  măsuri  severe,  se  va  nărui  credinţa,  temelia 
neamului  şi  se  va  prăbuşi  tniregul  edificiu.  Printre  ruine  cresc 
toate  bălăriile  şi  se  ascund  tâlharii  şi  ucigaşii,  iar  aici  e  vorba  de 
tâlharii  şi  de  ucigaşii  sufletului  românesc.  Pază  dar/...  şi  veghe 
necontenită !  Candelă  mereu  aprinsă  la  icoana  din  casa  neamului 
românesc,  dacă  vrem  să  ne  trăiască  neamur. 

Am  vrea  să  vedem  şi  aici  preoţii  cu  râvna’ n  frunte,  să  învie 
ei  ce-au  ucis  alţii,  să  direagă  ei  ce-au  dărâmat  antichriştii  şi  irozii 
veacului  acestuia. 

Dr.  I.  H.  RUSHBROOKE  ŞI  REGIMUL  BAPTISMULUI 
ÎN  ROMÂNIA 

Dr.  Rushbrooke  e  secretarul  general  al  Alianţei  baptiste  mon¬ 
diale.  In  această  calitate,  a  cercetat  de  curând  şi  ţara  noastră  — 
mai  bine  zis  pe  baptiştii  dela  noi.  Autorităţile  româneşti  l-au  primit 
bine  —  o  recunoaşte  el  tnsuş  —  şi  i-au  făcut  înlesnirile  cu  cari  nu 
sunt  cinstiţi  decât  oaspeţii  iluştri.  De- aceştia,  noi  avem  cam  mulţi. 
Orice  străin  care  se  socoteşte  pe  sine  a  fi  cineva,  tn  România  se 

chiamă  „oaspe  ilustru"  şi  e  tratat  tn  consecinţă.  Mulţi  dintre  ei,  odată 
plecaţi  dela  noi,  ne  păcălesc.  Aşa  şi  pastorul  Rushbrooke.  întors 
acasă,  tn  Anglia,  ne-a  hulit  tn  câteva  din  cele  mai  mari  ziare  — 
tn  frunte  cu  „The  Times".  Musafirul  nostru  a  constatat  că  baptiştii 
din  România  sunt  prigoniţi  (?)  şi  tncă  —  cu  concursul  oficiat  al 
guvernului.  Drept  aceea  Dr.  Rushbrooke  ameninţă  că  dacă  nu  ne 
cuminţim,  va  provoca  un  protest  al  tntregei  lumi  civilizate  împo¬ 
triva  noastră.  Aşa  grăit-a  Dr.  Rushbrooke.  Şi  englezii  tl  cred  pen- 
tracă-i  englez  ca  şi  ei,  pentrucă  Dr.  Rushbrooke  spune  „ce-a  văzui" 
şi  maicuseamă  din  pricind  că  englezii  —  cu  excepţia  unui  Seton 
Watson,  a  ducesei  <T  Athol  şi  poate  a  lordului  Cranborne,  subse¬ 
cretarul  de  stat  dela  externe  —  sunt  ignoranţi  tn  ce  priveşte  Ro¬ 
mânia.  Aşadar  ameninţările  pastorului  Rushbrooke  sunt  grave.  Cu 
atât  mai  grave  eu  cât  constatările  făcute  tn  România  sunt  lipsite 
de  temeiu.  Pentrucă  baptismul,  din  graţia  nu  ştiu  căror  guvernanţi 
de-ai  noştri,  se  bucură  —  alături  de  adventiştii  de  ziua  a  şaptea 
—  „de  toate  drepturile  şi  libertăţile  pe  cari  constituţia  le  acordă 
asociaţiunilor  tn  genere"  (cf.  decizia  ministerului  cultelor  nr.  24556 
din  29  Mai  1928  art.  2). 

Provocat  de  calomniile  pastorului  Rushbrooke,  un  brav  avocat 
român,  dl  George  Şeinescu,  actualmente  la  Londra,  a  trimis  zia¬ 
rului  „The  Times "  o  scrisoare  tn  care  declară  fără  menajamente 
că  noi  n’aoem  nevoie  de  misionari  nepoftiţi  cari  să  ne  sfâşie  dela 
sânul  Bisericii  ortodoxe.  Crezul  ortodox  şi  românismul  tşl  ajung 
unul  altuia.  Baptismul  a  abuzat  de  protecţia  legilor  româneşti,  pre- 
făcându-se  tn  o  unealtă  politică  a  celor  cari  nu  iubesc  aşezământul 
actual  al  României. 

Foarte  frumos  l  Nu  ? 

Autorităţile  noastre  ar  face  bine  să  fie  mai  atente.  Căci  ne-a 
învăţat  trecutul  cu  ce  sentimente  —  împrumutate  pe  drum  —  ne 
calcă  hotarele  atâţia  din  musafirii  noştri. 

GRIGORIE  T.  MARCU 

MIŞCAREA  LITERARĂ 

SFÂNTA  SCRIPTURA,  tradusa  în  vremea  domniei  Majeslăţii 
Sale  Carol  II  Regele  tuturor  Românilor,  din  îndemnul  şi  cu  purtarea 
de  grijă  a  I.  P.  Sf.  Dr.  Miron  Cristea,  Patriarhul  României,  cu  apro¬ 
barea  Sfântului  Sinod ;  Patriarhia  Română,  Institutul  Biblic,  Bucureşti, 
1936. 

Mulfumită  îngrijirii  părinteşti  a  înalt  Prea  Sfinţitului  Patriarh, 
astăzi  avem  Sfânta  Scriptura  în  iradugere  nouă.  Nu  e  uşoară  tăl¬ 
măcirea  şi  tipărirea  Bibliei,  dar  nici  nu  aşa  grea,  mai  ales  dupace 
„s'a  învins  pedeca  cea  mare  a  celor  cari  au  altoit  îniâiadată  cu¬ 
vântul  Sfintei  Scripturi  în  pom  românesc”,  cum  zicea  cu  bună  drep¬ 
tate  marele  arhiereu  Şaguna.  Ne  trebuia  Scriptura  cea  nouă.  Reti¬ 
părirea  simplă  a  textului  existent  n’ar  fi  mulţumit.  Traducerile  de 
până  acum  n’au  redat  întotdeauna  exact  textul  original. 

TESTAMENTUL  VECH1U 

Textul  românesc  [al  Vechiului  Testament  e  câteodată  confuz. 
Sunt  ziceri  ce  nu  se  pot  pricepe,  întâlnim  cuvinte  nepotrivite,  mai 
ales  în  proverbele  lui  Solomon,  în  Psaltirea  proorocului  şi  împăra¬ 
tului  David  şi  în  Cântarea  Cântărilor.  (Ex. :  Cânt.  Câni. :  2, 16 :  „Fră¬ 
ţiorul  meu  mie  şi  eu  lui,  celce  paşte  între  crini . . . 6,  1  „Frăţiorul 
meu ...  să  pască  în  grădini  ;*  1, 11  „Până  este  împăratul  în  culcuşul 
său,  nardul  meu  dat-a  mirosul  său  .  . .“  „buric*,  „culcuşul  împăra¬ 
tului*,  „fălcile  tale*,  „JâJe*,  „tâ|ele*  .  .  .).  Uşor  nu  e  nici  decât  a 
reda  cu  o  exactitate  mulţumitoare,  înir’un  idiom  modern,  întreaga 
subtilitate  a  textului  original.  Suni  o  mulţime  de  nuanţe  fine,  cu 
iraducerea  cărora  trebue  să  rămâi  la  o  distantă  considerabilă  de 
texiul  origina).  Dar  cazurile  păgubitoare  vor  trebui  să  fie  cât  mai 
pufine,  pentru  a  nu  înieri  părerea  că  iexiul  Sfintei  Scripturi  este 
confuz.  Dar  avem  oare  motive  suficiente,  cari  ne  dau  dreptul  a 
prejui  mai  mult  Scriptura  anului  1936  decât  altele  ?  Unii  au  criiicat 
Biblia  cea  nouă,  numai  haina  însă,  veşmântul  in  care  a  apărut,  căci 
materialul  propriu  zis,  ideile,  doctrina  credinţei  şi  a  moralei  nu  pot 
fi  supuse  corecturii  omeneşti.  Biblia  e  cartea  Duhului  Sfânt,  ea  nu 
poate  fi  greşită,  căci  Dumnezeu  e  autorul  ei.  în  ce  priveşte  partea 
cea  dinafară  a  Bibliei,  ea  evident  vădeşte  un  progres.  Cazul  favo¬ 
rabil  l-aş  putea  exemplifica  cu  psalmul  16,  care  în  ediţia  Sfântului 
Sinod  din  1914  corespunde  cu  psalmul  15.  Acest  psalm  cuprinde 
rugăciunea  unui  cucernic  călre  Dumnezeu.  Traducerea  din  1914 
exprimă  sentimentele  de  regulă  prin  forma  trecutului.  Biblia  din 
1936  adaptează  mai  bine  imnele  la  fiecare  individ,  folosind  în  ma¬ 
joritatea  cazurilor  prezentul  şi  viitorul.  Şi  e  mult  mai  potrivit  când 

se  zice :  .în  tine  pun  nădejdea  mea . . .  fericirea  mea  numai  în  tine 
este . . decât :  „pre  fine  am  nădăjduit *  ele.  Până  ce  vom  avea 
ocazia  să  revenim  la  amănuntele  întregei  Biblii,  menţionăm  doar  ce 
bine  s’a  făcut,  că  vorbele  cari  te  făceau  uneori  să  roşeşti,  au  fost 
substituite  cu  sinonime,  fără  a  se  retuşa  prin  aceasta  partea  din 
iăuntru  a  Scripturii. 

Biblia  are  valoare  critică.  în  traducerea  Vechiului  Testament 
s’a  plecat  dela  textul  grecesc  al  Sepluagintei  şi  s'a  confruntat  cu 
•originalul  ebraic.  S’a  recurs  la  cele  mai  de  seamă  texte  pe  cari 
erudiţia  contimporană  le  pune  la  dispoziţie,  intocmai  cum  în  alegerea 
traducătorilor  s’a  pus  ochii  pe  ceeace  România  a  avut  mai  bun. 

în  întâiul  loc  crlstologic  al  Sfintei  Scripturi,  (Fac.  3,  15),  pro¬ 
numele  —  hu~  l'aşi  fi  redat  cu  românescul  =  acela.  Sepiuaginta 
are  aâtos ;  abia  în  Vulgata  este  ipsa .  Din  punct  de  vedere  gramatical 
nu  avem  dificultate  şi  nici  din  punct  de  vedere  dogmatic.  E  un  foc 
mesianic  al  cărui  caracter  îl  evidenţiază  mai  desăvârşit  felul  indicat 
de  mine.  Adevărat  că  prin  .aceea"  adică  prin  sămânţa  femeii  se 
zdrobeşte  capul  răului  (şarpelui),  dar  realizatorul  final  este  bărbatul 
Isus  Hristos. 

Pentru  a  se  face  dovadă  cât  de  limpede  se  poate  reda  ideia 
fundamentală  a  Sfintei  Scripturi  prin  consultarea  şi  a  textului  original, 
mă  refer  la  porunca  din  Eşire  20,  8  unde  se  scoate  la  iveală  ne¬ 
cesitatea  şi  însemnătatea  zilei  de  odihnă,  ca  zi  închinată  preocu¬ 
părilor  de  ordin  spiritual,  ziua  lui  Dumnezeu  şi  a  sufletului.  Întorcând 
textul  de  pe  greacă  şi  ebraică,  I.  P.  S.  Nicodem,  Vasile  Radu  şi  Gala 
Galaction  au  tradus:  „adu-Jj  aminte  de  ziua  odihnei",  în  loc  de  „adu-Ji 
aminte  de  ziua  Sâmbetei".  Prin  aceasta  au  înlăturat  odată  pentru 
totdeauna  echivocul  ce  se  producea  oridecâteori  venea  în  discuţie 
Sabatul  şi  Dumineca.  Traducerea  cu  .ziua  odihnei"  esie  corectă 
din  toate  punctele  de  vedere.  In  textul  original  ebraic  (Eşire  20,  8) 
cetim:  HZakor  et  iom  haşabbat" . . .  „Zakor"  derivă  dela  „Zakar"  a-şi 
aduce  aminte ;  .et"  este  nota  acuzativului ;  .iom*  însamnă  zi,  iar 
.haşabbat"  se  compune  din  articolul  »ha“  plus  substantivul  „şabbat". 
Substantivul  şabbat  derivă  dela  radicalul :  şabath  =  a  se  odihni,  a 
înceta.  Deci,  „iom  haşabbat",  însamnă  ziua  odihnei,  ziua  repaosului. 

Pentru  această  traducere  (ziua  odihnei  în  loc  de  ziua  Sâmbetei), 
avem  pe  lângă  motive  dogmatice  şi  argumente  istorice.  Porunca 
din  Eşire  20,8  se  bazează  pe  Facere  2,  2—3:  „Şi  a  sfârşit  Dum¬ 
nezeu  în  ziua  a  şasea  lucrarea  Sa  pe  care  a  făcut-o ;  iar  în  ziua  a 
şaptea  s'a  odihnit  de  toate  lucrurile  sale,  pe  care  le-a  făcut.  Şi  a 
binecuvântat  Dumnezeu  ziua  a  şaptea,  şi-a  sfinţit-o,  pentrucă  într’ânsa 
s'a  odihnit . . 

De  aici  rezultă  că,  iniţial,  s’a  instituit  o  zi  de  odihnă,  nu  o  zl 
de  Sâmbătă.  Ziua  de  odihnă  e  ziua  a  şaptea.  Care  este  ziua  a 
şaptea,  se  stabileşte  pozitiv  abia  prin  Noul  Testament  şi  Tradiţia  cea 
sfântă. 

Greşit  s  tradus  această  frază  LXX  „pvfjafl'rjtc  rijv  r^tspav  tfiv 
aaŞfSfiîttov*  şi  tot  aşa  vulgata:  „Memento  ut  diem  sabbati  sanciifices*. 
Se  vede  deci,  că  bazat  pe  aceste  texte,  greşala  s’a  strecurat  şi  în 
Biblia  Sfântului  Sinod  din  1914  şi  în  altele.  Iată  deci  cât  este  de 
necesar  a  merge  la  izvor  cu  traducerea  Scripturii,  unde  învăţătura 
este  limpede  şi  curată,  aşa  cum  a  eşit  din  gura  purtătorilor  de  re¬ 
velaţie,  iată  cât  este  de  necesară  cunoaşterea  pentru  teologii  noştri 
a  limbii  biblice,  fie  aceea  chiar  limba  ebraică. 

Pentru  unele  capitole  trebuia  păstrat  textul  istoric.  Mă  gândesc 
la  psalmul  50  (Milueşte-mă  Dumnezeule)  a  cărui  rostire  a  devenit 
un  fel  de  memento  zilnic  pe  seama  credinciosului.  Că  a  fost  alungată 
Rugăciunea  lui  Manase  dela  locul  destul  de  bine  justificat  pe  care-1 
definea  până  acum,  regret.  Această  rugăciune,  plină  de  înălţare 
sufletească  eu  o  consideram  totdeauna  ca  o  preafrumoasă  încheere 
a  revelaţiei  vechi,  şi  ca  pe-o  fericită  punte  de  trecere  între  cele  dou& 
Testamente. 

TESTAMENTUL  NOU 

In  1927,  când  apăruse  ediţia  de  probă  a  traducerii  Păr.  Gri- 
gorie  Pişculescu  (Gala  Galaction),  avea  rost  să  faci  observajiunile 
ce  le  credeai  de  cuviinţă.  De  ele,  cum  ni  se  spunea  în  „Cuvântul 
I.  P.  S.  Patriarh"  avea  să  se  tină  seamă  la  stabilirea  textului  pc 
care  Sf.  Sinod  şi-l  va  însuşi  oficial. 

Revista  Teologică  (XVII,  1927,  p.  395 — 397),  şi-a  spus  cuvântul 
îndată  după  apariţia  acelei  ediţii.  Lucru  care  ne-ar  dispensa  să  mai 
revenim,  mai  cu  seamă  că  astăzi,  întrucât  ne  aflăm  în  faţa  faptului 
împlinit,  observaţiunile  noastre  n’ar  mai  avea  cine  ştie  ce  rost.  Con¬ 
statăm  totuşi  că  de  propunerile  formulate  aici  nu  s’a  finut  cont  decât 
în  locul  dela  Mat.  21,  32  unde  a  fost  adoptat,  ca  şi’n  versetul  pre¬ 
mergător,  eufemismul  „desfrânatele". 

Ar  fi  fost  de  dorit  ca  pentru  pluralul  Saip.6vta  din  Mat.  10,  8  etc. 
să  se  revină  la  traducerea  tradiţională  „draci"  şi  nu  „demoni"  (Aşa 
şi  Dr.  V.  Gheorghiu  —  Comentar  la  Mat.).  Socotesc  că  îndeosebi 
expresia  dela  Iacob  2,  19;  „şi  dracii  cred",  a  pierdut  din  efect  prin 
înlocuirea  ei  cu  „şi  demonii  cred".  Textul  original  n’ar  fi  pierdut 
nimic  prin  aceasta,  mai  ales  că  ediţia  Sf.  Sinod  nu  pare  a  fi  tradus 
pe  (tâ)  oatj.t6vta  cu  „demonii"  pentru  a  evita  identificarea  lui  cu  Spdxwv, 
Acesta  e  tradus  dearândul  cu  „balaur"  echivalentul  românesc  con¬ 
sacrat  (vezi  Apoc.  12,  3  şi  urm.).  Poporul  nostru  e  învăţat  să  spună 
„drac"  şi  nu  „demon",  „balaur*  şi  nu  „şarpele  (cel  mare)"  sau 
altfel. 

In  sfârşit,  o  chestiune  de  critică  a  textului. 

Aşa  numita  „Cotnma  loanneum"  (I  Ioan  5, 7  b — 8  a),  pentru  atâtea 
motive  (vezi  Gheorghiu  —  Introd.  N.  T.  1929,  p.  695  urm.),  trebue 
socotită  neautentică  şi  în  consecinţă  eliminată  din  text,  pentrucă-1 
încurcă.  Iar  dacă  soluţia  aceasta  radicală  ar  părea  inacceptabilă,  ar 
fi  de  dorit,  la  o  nouă  tipărire  a  Sf.  Scripturi,  să  se  revină  la  punc- 

hiatia  din  ediţia  de  proba  din  1927»  aşezându-se  „Comma"  în  pa¬ 
ranteză. 

încheiem  cu  o  dorinţă  —  asfa  însă  fierbinte  — :  să  se  tipă¬ 
rească  fără  întârziere  o  edifie  „de  buzunar"  a  N.  T.»  care  să  mai 
fie  şi  ieftenă.  Altfel  cu  greu  vom  isbufi  să  înlocuim  ispititoarele  tra¬ 
duceri  ale  Societăţii  biblice  britanice,  atât  de  răspândite  în  poporul 
nostru. 

Prof.  Dr.  NICOLAE  NEAGA  şi  Prof.  GRIGORIE  T.  MARCU 

Universitatea  Regele  Ferdinand  I,  Cluj:  DACOROMÂN1A, 
Buletinul  „Muzeului  Limbei  Române*,  condus  de  Sextil  Puşcăria, 
prof.  la  Universitatea  din  Cluj,  membru  al  Academiei  Române.  An. 
Vili,  1934—35;  pag.  530. 

Dl  prof.  Sextil  Puşcariu  s’a  dovedii  a  fi  în  domeniul  filologiei 
române,  un  vrednic  urmaş  al  gigantului  cu  renume  european  B.  P. 
Haşdeu.  D-sale  i-a  revenit  marea  cinste  dar  şi  greaua  sarcină  de** 
continua  măreaţa  operă  a  mai  sus  amintitului,  sarcină  de  care  se 
achită  în  mod  strălucit. 

în  prefaţa  acestui  impunător  buletin,  dl  S.  Puşcariu  înşiră  greu¬ 
tăţile  cu  care  a  trebuit  să  lupte  precum  şi  numele  acelora  cari  s’au 
nevoit  a-i  da  o  mână  de  ajutor. 

Subliniem  îndeosebi  documentatul  studiu  al  d-lui  ion  Breazu 
întitulat:  Literatura  „Tribunei*  (1884— 1895),  care  se  rosteşte  despre 
literatura  ardeleană  din  epoca  dinainte  de  apariţia  „Tribunei*  cu 
certele  dintre  cele  două  tabere:  a  latiniştilor,  în  frunte  cu  Timotei 
Cipariu  şi  Gh,  Barit  şi  a  foneliştilor,  în  frunte  cu  T.  Maiorescu  şi 
întreaga  pleiadă  de  scriitori  dela  junimea  din  laşi. 

Partea  decisivă  în  înfrângerea  curentului  latinist  etimologic  l-au 
avut  trei  factori:  Telegraful  Român  dela  Sibiu,  călăuzit  pe  drumul 
cel  drept  de  largile  vederi  ale  Mitropolitului  Andrei  Şaguna  şi  de 
râvna  vrednicilor  săi  colaboratori:  N.  Cristea,  E.  Brote,  D.  Comşa, 
Sim.  Popescu,  D.  P.  Barcienu  şi  Ion  Bechnitz  despre  care  1.  Slavici 
zice  că  „în  ceeace  priveşte  cultura  era  mai  presus  de  tofi  intelec¬ 
tualii  români  cu  care  a  avut  parte  să  lucreze  împreună*.  Albina 
Cârpelilor  şi  societatea  siud.  dela  Viena  „România  jună*. 

PETRU  BRUDEA 

lucrările  unei  sesiuni  memorabile  a  sf.  sinod. 

Printr’o  scrisoare  trimisă  I.  P.  Sf.  Patriarh  Miron  —  datată  2  Martie 
a.  c.  —  ministrul  cultelor,  dl  V.  lamandi,  solicita  ajutorul  Căpeteniei 
Bisericii  noastre  în  scopul  asigurării  ordinei  în  stat,  rugându-1  să 
sancţioneze  cu  toată  severitatea  pe  acei  membri  ai  clerului»  cari  de- 
dându-se  la  acte  reprobabile  —  ca  sfinţirile  de  steaguri  ale  diver¬ 
selor  grupări  politice,  luările  de  jurăminte,  iniţierile,  încurajările  acţiu¬ 
nilor  extremiste  etc.  —  se  pun  în  conflict  cu  interesele  superioare 
ale  statului  şi  ştirbesc  prestigiul  instituţiei  sfinte  pe  care  o  slujesc. 

Simţind  nevoia  unei  urgente  soluţionări  a  acestei  probleme,  1. 
P.  Sf.  Patriarh  a  convocat  Sf.  Sinod  în  sesiune  extraordinară  pe  ziua  de 
Luni  8  Martie  a.  c.  După  remarcabila  cuvântare  de  deschidere  rostită 
de  I.  P.  Sf.  Patriarh,  a  vorbit  ministrul  cultelor  în  sensul  scrisorii 
amintite  şi  1.  P.  Sf.  Mitropolit  Nicolae  al  Ardealului,  care  a  declarat 
că  a  fost  totdeauna  de  principiul  ca  preotul  să  rămână  acelaş  cre¬ 
dincios  slujitor  al  Bisericii  şi  al  neamului,  care  nu  poate  să-şi  între¬ 
buinţeze  harul  în  astfel  de  servicii  decât  cele  ale  credinţei  şi  ale 
dragostei  de  tară. 

Problema  participării  preoţilor  în  politică  a  fost  dată  în  studiu 
comisiunii  juridic-canonice  prezidată  de  I.  P.  Sf.  Mitropolit  Nicolae 
al  Ardealului. 

Miercuri  10  Martie  a.  c.,  pe  baza  raportului  acestei  comisiuni, 
Sf.  Sinod  a  pronunţat  hotărârea  prin  care  interzice  preotimii,  cu  toată 
asprimea,  săvârşirea  actelor  imputate  în  scrisoarea  ministrului  cul¬ 
telor,  Hotărârea  a  fost  comunicată  dlui  lamandi  printr'o  scrisoare 
însofită  de  acest  istoric  document: 

„NiHIL  SINE  DEO“ 

„In  timpul  din  urmă  s’au  ridicat  voci  cari  cer  ca  preotul  să-şi 
limiteze  toată  activitatea  la  altar ;  să  iasă  cu  totul  din  mijlocul  vieţii, 
sau  să  nu  aibă  nici  o  atitudine  determinată  de  caracterul  său  de 
slujitor  a!  lui  Hristos  şi  al  Bisericii. 

Această  dorinţă  Biserica  şi  preo{imea  ei  nu  o  poate  împlini. 
Dacă  în  trecut,  când  a  fost  aproape  singurul  factor  ocrotitor  şi 
îndrumător,  a  ştiut  să  scoală  la  liman  bun  neamul  românesc,  nu 
înţelegem  de  ce  se  manifestă  astăzi  atâta  neîncredere  în  acţiunea 
ei  în  mijlocul  vieţii  româneşti.  Dragostea  ei  pentru  neamul  nostru  cu 
care  s’a  împletit  intim  şi  indisolubil  într’un  trecut  atât  de  îndelungat, 
nu  poate  fi  astăzi  omorâtă  de  ceice  nu  iubesc  prezenja  ei  Ia  tot  pasul. 

Afară  de  aceasta  însăşi  învăţătura  ortodoxă,  creştinismul  neai- 
feraf  şi  nedeviat,  impune  Bisericii  grija  de  viata  totalitară  a  neamului 
în  mijlocul  căruia  a  fost  trimisă  de  Dumnezeu. 

Biserica  nu  are  numai  funcfia  de  a  se  ruga,  ci  şi  de  a  învăţa 
pe  oameni  cum  să-şi  îndrumeze  viata  în  toate  domeniile  ei  pentru  a 
înainta  spre  finta  cea  singură  fericită:  viata  de  veci. 

Biserica  are  o  concepţie  despre  existentă  şi  —  determinat  de 
aceasta  —  un  program  etic  de  viată  omenească.  Ea  nu  va  interveni 
în  lupta  dintre  partidele  politice  pentru  a  declara  pe  unui  mai  bun 
ca  pe  celălalt,  atunci  când  ele  nu  se  depărtează  decât  în  metode  şi  nu 
vin  în  contrazicere  cu  programul  etic  al  Bisericii.  Dar  are  dreptul 
să-şi  intensifice  acţiunea  pentru  adâncirea  concepţiei  creştine  şi  a 
moralei  creştine  în  sirahirile  poporului  român,  inclusiv  partidele  po¬ 
litice  şi  să  ia  chiar  atitudine  combativă  fată  de  acele  acţiuni  cari 
sub  masca  politică  propagă  concepţii  de  viată  şi  programe  etice 
opuse  creştinismului. 

Din  concepţia  creştină  despre  existentă  şi  din  morala  creşiină 
credem  că  putem  deduce  pentru  împrejurările  dela  noi  şi  de  acum 
următorul  program,  de  care  am  vrea  să  tină  seamă  întreaga  obşte 
românească,  toate  partidele  politice  şi  pe  linia  căruia  Biserica  va 
miliia  în  mijlocul  neamului : 

1.  Toată  viata  individuală,  socială,  culturală,  şcolară,  economică 
din  statul  nostru  trebue  adusă  şi  finală  într'o  legătură  strânsă  cu 
Dumnezeu,  prin  Fiul  Său  Mântuitorul  nostru  Isus  Hristos.  Să  facem 
să  dispară  spiritul  secularist,  indifereniist  sau  chiar  ostii  fajă  de 
Dumnezeu.  Să  sădim  în  oameni  convingerea  că  nimic  serios  nu  se 
poate  face  pentru  înălţarea  neamului  fără  Dumnezeu.  „Nihil  sine 
Deo“  e  deviza  coroanei  române. 

2.  Statul  nostru  este  un  Stat  român,  alcătuit  cu  jertfe  fără 
seamăn  de  naţiunea  română,  pentru  păstrarea,  întărirea  şi  înobilarea 
ei,  pentru  desvoliarea  însuşirilor  fizice  şi  sufleteşti,  ca  să  se  poată 
ridica  ia  un  nivel  cât  mai  înalt  prestigiul  ei  politic  şi  spiritual.  Toate 
legile,  acţiunile,  ideile  statului  şi  din  cuprinsul  lui  au  să  fie  subor¬ 
donate  binelui  durabil  al  naţiunii,  sau  cel  puţin  să  n'o  păgubească. 
Nu  plăcerile  sau  ambifiile  de  moment,  ale  celor  lacomi,  sau  ale 
masei  afâfate  în  chip  demagogic,  vor  fi  determinante  în  activitatea 
statului,  ci  binele  peste  veacuri  al  neamului. 

3.  Toată  viata  neamului  frebue  ajutată  prin  exemplu  de  sus  şi 
prin  îndrumarea  serioasă,  ca  să  curgă  după  norma  virtuţilor  creştine. 
Rugăciunea,  munca,  cinstea,  sobrietatea,  spiritul  de  jertfă  în  folosul 
obştei  sunt  forjele  care  susţin  sănătatea  unui  neam  şi  măresc  necon¬ 
tenit  puterea.  Tocmai  virtufile  cari  pregătesc  pe  om  peniru  viafa 
viitoare,  sunt  şi  acele  cari  întăresc  societăfile  omeneşti.  Dar  virtufile 
acestea,  ca  să  fie  venerate,  trebuesc  luminate  nu  numai  din  lafurea 
folosului  lor  vremelnic,  ci  mai  ales  din  cea  a  folosului  lor  pentru 
viafa  vecinică. 

4.  In  conformitate  cu  cele  de  mai  înainte  Biserica  se  opune 
acelei  concepţii  care  face  pe  om  să  aspire  numai  după  îeiiciri  şi 
paradisuri  materiale,  ştiind  că  orice  fanatism  şi  orice  pasiune  pur¬ 
tată  de  interese  materiale  face  pe  om  o  fiinţă  coborâtă  dela  desti- 

na(ia  ei.  Numai  lupla  penlru  cele  spirituale  mobilează  pe  om  şi-l 
duce  spre  progres. 

5.  Având  grije  de  tofi  fiii  neamului.  Biserica  reprobă  indivi¬ 
dualismul  hrăpăreţ,  precum  şi  orice  acle  de  voi, nete,  teroare  şi 
brutalitate,  dar  şi  lupta  de  clasă,  cerând  legi  şi  o  viată  românească 
inspirată  de  duhul  frăfiei  şl  al  soiidarităfit  naţionale.  Individul  să-şi 
folosească  libertatea  şi  puterile  sale  fizice  şi  spirituale  nu  în  direcţii 
centrifugale  în  folosul  unui  bine  egoist,  ct  în  direc{ia  slujbei  în 
folosul  neamului.  Personalitatea  care  slujeşte  nu  individul  care  se 
îmbogăţeşte,  este  idealul  creştin.  Clasele  se  întregesc  şi  deci  să 
înveţe  a  se  iubi  şi  a  se  ajuta  ca  mădularele  din  trup. 

6.  Cetăţenii  de  alte  limbi  şi  legi  —  dupăce  cei  deveniţi  ilegal 
vor  fi  revizuiţi  —  se  vor  bucura  de  tratament  legal  şi  vor  fi  spriji¬ 
nit!  în  silinţele  lor  spre  progres,  dar  supraveghiaji,  ca  să  nu  păgu¬ 
bească  prin  nimic  na(tunea  română.  Respectând  drepturile  tuturor 
cetăţenilor  vom  da  existentei  noastre  politice  toată  formaţia  şi  con¬ 
sistenta  naţională. 

7.  Pentru  a  săvârşi  aceasta  lucrare  în  folosul  naţiunii  şi  al 
consolidării  statului  român,  avem  neapărată  nevoe  de  ;'linişte,  de 
bunăînjelegere  şi  frăţietate  între  tofi  fiii  neamului  şi  ai  Ţârii,  legaji 
între  olaltă  prin  respectul  legilor,  prin  devotament  către  Suveran  şi 
către  forma  monarhică  a  Statului. 

In  grija  părintească  ce  o  purtăm  pentru  mântuirea  sufletelor  şi 
pentru  binele  neamului  şi  al  Ţării,  acesta  este  gândul  şi  îndemnul 
pe  care-l  trimitem  cu  dragostea  noastră  ca  păstori  sufleteşti  iubitului 
cler  şi  popor  ai  sfintei  noastre  Biserici  drepfmăritoare  române". 

Joi  11  Martie  a.  c.,  I.  P.  St.  Mitropolit  Nieolae  al  Ardealului,  a 
prezentat  Sf.  Sinod  referatul  asupra  atitudinii  Bisericii  noastre  fajă 
de  francmasonerie,  care  a  hotărât  următoarele  : 

„Biserica  osândeşte  francmasoneria  ca  doctrină,  ca  organizaţie 
şi  ca  metodă  de  lucru  ocultă,  şi  în  special  pentru  următoarele  motive  : 

1.  Francmasoneria  învajă  pe  adepţii  ei  să  renunfe  la  orice 
credinjă  şi  adevăr  revelat  de  Dumnezeu,  îndemnându-i  să  admită 
numai  ceeace  descopere  cu  raţiunea  lor.  Ea  propagă  astfel  necre¬ 
dinţa  şi  lupta  împotriva  creştinismului  ale  cărui  învăţături  suni  reve¬ 
late  de  Dumnezeu.  Vânând  pe  cât  mai  mulţi  intelectuali  să  şi-i  facă 
membri  şi  obicinuindu-i  pe  aceştia  să  renunţe  la  credinţa  creştină, 
francmasoneria  îi  rupe  dela  biserică,  şi  având  în  vedere  influenta 
însemnată  ce  o  au  intelectualii  asupra  poporului,  e  de  aşteptai  ca 
necredinţa  să  se  întindă  asupra  unor  cercuri  tot  mai  largi.  In  fata 
propagandei  anticreştine  a  acestei  organizaţii.  Biserica  trebue  să 
răspundă  cu  o  contrapropagandă. 

2.  Francmasoneria  propagă  o  concepţie  despre  lume  panieist- 
nafuralistă,  reprobând  ideîa  unul  Dumnezeu  personal  deosebit  de 
lume  şi  ideia  omului  ca  persoană,  deosebită,  destinat  nemuririi. 

3.  Din  raţionalismul  şi  naturalismul  său,  francmasoneria  deduce 
în  mod  consecvent,  o  morală  pur  laică,  un  învăfământ  laic,  repro¬ 
bând  orice  principiu  moral  „heteronom*  şi  orice  educaţie  ce  rezultă 
din  credinfa  religioasă  şi  din  desiinatia  omului  la  o  viată  spirituală 
eternă.  Materialismul  şi  oportunismul  cel  mai  cras,  în  toate  acţiunile 
omului,  este  concluzia  necesară  din  premisele  francmasoneriei. 

4.  In  lojile  francmasone  se  adună  la  un  loc  evreii  şi  creştinii 
şi  francmasoneria  susţine  că  numai  ceice  se  adună  în  lojile  ei  cunosc 
adevărul  şi  se  înaltă  deasupra  celorlalţi  oameni.  Aceasta  însemnează 
că  creştinismul  nu  dă  niciun  avantaglu  in  ce  priveşte  cunoaşterea 
adevărului  şi  dobândirea  mântuirii  membrilor  săi.  Biserica  nu  poate 
privi  impasibilă  Tcum  tocmai  duşmanii  de  moarta  ai  lui  Hristos  să 
fie  consideraţi  într'o  situafie  superioară  creştinilor,  din  punct  de  ve¬ 
dere  al  cunoaşterii  adevărurilor  celor  mai  înalte  şi  al  mântuirii. 

5.  Francmasoneria  practică  un  cult  asemănător  celor  al  miste¬ 
relor  precreştine.  Chiar  dacă  unii  adepţi  ai  ei  nu  dau  nici  o  însem¬ 
nătate  acestui  cult  se  vor  găsi  multe  spiriie  mai  naive  asupra  cărora 
acest  cult  să  exercite  o  oarecare  forjă  quasi  religioasă.  In  orice 
caz  prin  acest  cult  francmasoneria  vrea  să  se  substitue  oricărei  alte 
religii,  deci  şi  creştinismului. 

In  afară  de  motivele  acestea  de  ordin  religios  Biserica  mai  are 
în  considerare  şi  motive  de  ordin  social  când  întreprinde  acţiunea  sa 
contra  francmasoneriei 

6.  Francmasoneria  este  un  ferment  de  coniinuă  şi  subversivă 
subminare  a  ordinei  sociale  prin' aceea  că  îşi  face  din  funcţionarii 
statului,  din  ofiţeri,  unelte  subordonate  altei  auioriiăţî  pământeşti 
decât  aceleia  care  reprezintă  ordinea  siabiiiiă  vizibil,  li  face  unelte 
în  mâna  unor  facfori  neştiuţi  încă  nici  de  ei,  având  să  luple  pentru 
idei  şi  scopuri  poliiice  ce  nu  le  cunosc.  E  o  luptă  nesinceră,  pe  ia 
spate,  niciodată  nu  există  o  siguranţă  în  via|a  Statului  şi  în  ordinea 
stabilită.  E  o  luptă  ce  ia  în  sprijinul  ei  minciuna  şi  îniunerecul. 
împotriva  jurământului  creştinesc  pe  care  acel  funcţionari  l-au  pre¬ 
stat  Statului,  ei  dau  un  jurământ  păgânesc. 

7.  Francmasoneria  luptă  împotriva  legii  naturale,  volte  de 
Dumnezeu,  conform  căreia,  omenirea  e  compusă  din  naţiuni.  Bise¬ 
rica  ortodoxă  care  a  cultivat  totdeauna  specificul  spiritual  al  naţiu¬ 
nilor  şi  ie-a  ajutai  să-şi  dobândească  libertatea  şi  să-şi  menţină 
fiinţa  primejduită  de  asupritori,  nu  admite  această  luptă  pentru 
exterminarea  varietăţii  spirituale  din  sânul  omenirii. 

Iar  ca  măsurile  cele  mai  eficace’pe  care  biserica  înţelege  să 
le  ia  împotriva  acestui  duşman  al  lui  Dumnezeu,  a)  ordinei  social- 
morale  şi  al  naţiunii,  suni  următoarele: 

1.  O  acţiune  persistentă  publicistică  şi  orală  de  demascare  a 
scopurilor  şi  a  activităţii  nefaste  a  . acestei  organizaţii. 

2.  îndemnarea  intelectualilor  români,  care  se  dovedesc  a  face 
parte  din  loji,  să  le  părăsească.  In  caz  contrar  „Frăţia  Ortodoxă 


3‘ 


163 


REVISTA  TEOLOGICA 


Română"  extinsă  pe  ţoală  tara  va  fi  îndemnată  să  izoleze  pe  ceice 
preferă  să  rămână  în  loji. 

Biserica  le  va  refuza  la  moarte  slujba  înmormântării  în  caz  că 
până  atunci  nu  se  căesc. 

Deasemenea  le  va  refuza  prezenja  ca  membri  în  corporaţiile 
bisericeşti. 

3.  Preofimea  va  învă|a  poporul  ce  scopuri  urmăreşte  acela 
care  e  francmason  şi-l  va  sfătui  să  se  ferească  şi  să  nu  dea  votul 
candidafllor  ce  aparţin  lojilor. 

4.  Sf.  Sinod  şi  toate  corporaţiile  bisericeşii  şi  asociaţiile  reli¬ 
gioase  sfărue  pe  lângă  Guvernul  român  şi  Corpurile  Legiuifoare  să 
aducă  o  lege  pentru  desfiinţarea  acestei  organizaţii  oculte.  In  caz 
că  Guvernul  nu  o  va  face.  Sfântul  Sinod  se  va  îngriji  să  fie  adusă 
o  astfel  de  lege  din  inijiaiivă  parlamentară". 

Tot  atunci,  Sf.  Sinod  a  fixat  delegaţia  care  va  reprezenta  Orto¬ 
doxia  românească  la  conferitele  ecumenice  din  vara  aceasta. 

In  ce  priveşte  răsvrătirea  fostului  preot  losif  Trifa,  Sf.  Sinod  a 
hotărât  să  menţină  caterisirea  pronunţată,  avertizându-1  că  dacă  nu 
încetează  tipărirea  foii  „Isus  Biruitorul"  şi  nu  reintră  sincer  în  legă¬ 
tură  cu  Biserica,  va  fi  excomunicat. 

si» 

PENSIONAREA  PREOŢIMU  DIN  MITROPOLIA  ARDEALULUI. 
Am  mai  spus  şi  altundeva,  că  în  vremea  din  urmă  ne-au  fost  rânduite 
bucuriile  câtorva  zile  mari.  Jnfr’adevăr,  acea  „magna  charia"  prin 
care  Sf,  Sinod  a  fixat  atitudinea  Bisericii  noastre  fată  de  politică  şi 
apoi  documentata  păşire  contra  francmasoneriei,  au  avut  darul  să 
îmbunătăţească  mult  condiţiile  de  viajă  sufletească  —  creştină  şi  ro¬ 
mânească  —  din  această  fără.  Dar  iată  că  deodată  cu  ele,  s’a  să¬ 
vârşit  un  act  de  mare  dreptate  fajă  de  preofimea  şi  funcfionarii  bi¬ 
sericeşti  din  Mitropolia  Ardealului,  cari  au  fost  frecuji,  cu  data  de 
1  Aprilie  1937,  la  Casa  generală  de  pensiuni  a  Statului. 

Chestiunea  a  fost  pregătită  prin  tratative  cu  factorii  în  drept  şi 
pe  urmă  a  fost  ridicată  în  şedinţa  din  13  Martie  a.  c.  a  Senatului, 
când  I.  P.  Sf.  Mitropolit  Nicolae  a  adresat  o  comunicare  mini¬ 
ştrilor  de  culte  şi  finanţe,  cerând  să  fie  votată  legea  pentru  tre¬ 
cerea  preoţim»  ardelene  —  ortodoxă  şi  unită  —  la  Casa  generală 
de  pensiuni.  Dl  Mircea  Cancicov,  ministrul  finanţelor,  profund  im¬ 
presionat  de  cuvântarea  I,  P.  Sf.  Mitropolit  Nicolae,  în  aplauzele 
întregului  Senat,  a  declarat  că  recunoaşte  nedreptatea  ce  s’a  făcut 
slujitorilor  bisericii  din  Ardeal  cari  „au  închinat  şi  au  jertfit  tot  su¬ 
fletul  lor  şi  uneori  (ruditul  lor  corp  pentru  aspirafiunile  unui  neam 
întreg"  şi  a  promis  că  le  va  da  satisfacţie.  Promisiunea  a  fost  onorată 
cavalereşte.  Trei  zile  mai  târziu,  legea  prin  care  slujitorii  bisericilor 
ortodoxă  şi  unită  din  Ardeal  —  inclusiv  ceice  s'au  pensionat  după 
1  Oct.  1925  —  trec  la  Casa  generală  de  pensiuni  a  Statului,  a  fost 
votată. 

Amănunte  asupra  dispoziţiilor  legii  acesteia,  dau  organele  epar¬ 
hiale. 


164 


REVISTA  TEOLOGICA 


Cu  prilejul  comunicării  1.  P.  Sf.  Mitropolit  Nicolae,  la  Senat, 
s’au  petrecut  scene  emoţionante,  Tot  aşa  când  s'a  votat  legea  po¬ 
menită.  Dacă  nu  le  putem  istorisi  cum  am  dori,  de  vină-i  spajiul 
acesta  ingrat. 

Importanta  acestei  reparefiuni,  nu  mai  e  nevoe  s'o  subliniem. 
Preojimea  noastră,  care  a  dorit-o  atâta,  o  va  şti  prefui  precum  se 
cuvine.  Şi  nu  va  uita  desigur  să  fie  recunoscătoare  celor  cari  i-au 
uşurat  punerea  în  drepturile  ei.  Intre  aceştia,  1.  P.  Sf.  Mitropolit 
Nicolae  —  care  nu  vrea  să-şi  socotească  niciodată  ostenelile  şi  aler¬ 
găturile  —  nu-i  cel  din  urmă. 

PROCESUL  CONTRA  ORDINULUI  CĂLUGĂRILOR  PREMON- 
STRATENSI  DIN  ROMÂNIA.  Ordinul  călugărilor  premonstratensi  din 
Oradea,  a  reuşit,  în  era  ungurească,  să  se  intabuleze  în  chip  frau¬ 
dulos  pe  un  complex  de  clădiri  din  strada  Episcopul  Roman  Cio- 
rogariu,  cari  erau  proprietatea  statului  maghiar  şi  cari,  după  unire, 
trebuiau  să  treacă  automat  în  stăpânirea  sfatului  nostru.  Drepi  aceea, 
ministerul  educaţiei  naţionale,  prin  dl  prof.  univ.  Dr.  O.  Ghtbu,  a 
cerut  Căr|ii  funduare  din  Oradea  să  rectifice  îniabularea,  trecând 
imobilele  în  chestiune  pe  numele  statului  român.  Ordinul  premon- 
stratens  din  Oradea,  căruţa  i  s'a  aliat  ordinul  premonstratens  din 
lasovia  (Cehoslovacia)  şi  episcopia  romano-catolică,  a  făcut  recurs. 
Recursul  a  venit  spre  judecare  înaintea  tribunalului  din  Oradea,  care 
în  ziua  de  20  Febr.  a.  c.  l-a  respins  ca  nefondat,  spre  deplina  sa¬ 
tisfacţie  a  intelectualităţii  româneşti  orădane  şi  a  tuturor  celor  cari 
au  urmării  îndeaproape  desbaferile  procesului. 

in  cursul  procesului,  avocaţii  statului  român  şi  îndeosebi  dl 
prof.  univ.  Dr.  O.  Ghibu  —  sufletul  acestei  curagloase  acţiuni  de 
înstăpânire  a  statului  nostru  asupra  bunurilor  acumulate  pe  căi  lătu¬ 
ralnice  de  atâtea  rămăşiţe  ale  politicii  maghiare  din  trecut  cari,  la 
adăpostul  sutanei  călugăreşti,  execută  ordinele  celor  de  peste  Tisa 
— ■  au  făcut  destăinuiri  interesante  privitor  la  activitatea  subversivă 
a  călugărilor  premonstratensi.  Cititorii  noştri  vor  lua  cunoştinţă  de 
ele  înfr’un  număr  viitor,  când  ne  vom  ocupa  pe’ndelete  cu  intere¬ 
santul  studiu  „Ordinul  canonic  premonstratens  din  România"  pe  care 
l-a  tipărit  de  curând  dl  Ghibu.  Deocamdată  notăm  aici  un  cuvânt 
de  dreaptă  recunoştinţă  pentru  profesorul  şi  academicianul  Dr.  O. 
Ghibu,  care  nu  plineşte  acum  pentru  întâia  dată  o  asemenea  faptă 
de  dreptate  şi  demnitate  naţională.  Asia,  cu  atât  mai  vârtos  cu  cât 
cei  turburaţi  în  exerciţiul  afacerilor  lor  oneroase  de  cercetările  Dsale 
—  în  frunte  cu  veninosul  „telefon"  al  „Unirii"  blăjene  — -  nu-i  mena¬ 
jează  deloc  insultele  lor.  GR.  T.  M. 

HOTĂRÂREA  Sf.  Sinod  in 
chestiunea  francmasoneriei,  a 
fost  comentată  cu  entuziasm  în 
presa  creştină  dela  noi.  Numai 
dl  Mthail  Sadoveanu,  angajatul 
ziarelor  iudeo-masone  „Adevă¬ 
rul"  şi  „Dimineaţa"  a  fost  de 
altă  părere. 

Revista  „Sfarmă-Piatră"  (18 
Martie  a.  c.),  prin  rostul  direc¬ 
torului  ei,  dl  Al.  Gregorian,  nu¬ 
meşte  hotărârea  sf.  Sinod  „epo¬ 
cală".  Apoi: 

„Recunoaştem  astăzi  ruşinaţi 
şi  fericiţi  că  n’am  avut  drep¬ 
tate  judecând  rău  biserica  orto¬ 
doxă  şi  conducerea  ei. 

Cunoaştem,  raportul  sinodal 
a  fost  întocmit  de  mintea  stră¬ 
lucită  a  unui  singur  prelat, 
Nicolae,  Mitropolitul  Ardealului, 
dar  meritul  este  al  întregei  noa¬ 
stre  biserici  şi  al  tuturor  con¬ 
ducătorilor  ei. 

Putem  spune  acum  cu  mân¬ 
drie  că  hotărârea  Sinodului  or¬ 
todox  bate  enciclicele  papale. 
Nici  Clement,  nici  Leon  nu  se 
pot  ridica  la  înălţimea  de  gân¬ 
dire,  la  tăria  de  argumentare  şi  la 
splendorile  stilului  Mitropolitului 
Nicolae.  Cei  doi  papi  se  măr¬ 
ginesc  numai  la  câteva  vagi 
consideraţiuni  asupra  acţiunii 
destructive  a  masonilor...  şi  la 
anatemizare.  Hotărârea  Sino¬ 
dului  nostru  în  schimb  atacă 
însăşi  esenţa  francmasoneriei". 

Dl  Prof.  univ.  Nichifor  Crai¬ 
nic,  într’un  vast  şi  adânc  foileton 

din  „Universul"  (20  Martie  a.  c.) 
—  întitulat  „Condamnarea  franc¬ 
masoneriei"  —  spune,  printre 
alte : 

„Felul  cum  e  redactat  şi  mo¬ 
tivat  acest  comunicat  oficial 
constitue  o  capodoperă  de  cla¬ 
ritate,  de  conctsiune  şi  de  ţinută 
fermă". 

O 

CU  PRILEJUL  discuţiei  dele 
Senat  a  legii  pentru  organizarea 
ministerului  cultelor  şi  artelor, 
1.  P.  Sf.  Patriarh  Miron  s7a  ri¬ 
dicai  cu  toată  autoritatea  sa  de 
înainte  stătător  al  Bisericii  noa¬ 
stre  contra  unor  dispoziţii  din 
această  lege,  cari  vatămă  prin¬ 
cipiul  autonomiei  bisericeşti  şi 
contravin  respectului  ce-1  da¬ 
torăm  Ierarhiei  Bisericii. 

Se  spune  anume  in  această 
lege,  printre  alte,  că  „hirotoniile 
de  preoţi  şi  diaconi,  făcute  fără  a 
exista  posiuri  bugetare  vacante, 
vor  fi  considerate  ca  abuzuri  de 
putere  şi  vor  fi  sancţionate  con¬ 
form  legii". 

1.  P.  Sf.  Patriarh  Miron,  a 
arătat  cu  date  că  Biserica  or¬ 
todoxă,  în  comparaţie  cu  cultele 
minoritare,  are  un  număr  extrem 
de  mic  de  preoţi  bugetaţi  (la  un 
preot  ortodox  vin  1700  suflete; 
la  unul  unit,  1189 ;  la  unul  uni¬ 
tarian,  630  ş.  a.  m.  d.).  Sunt 
parohii  nebugetate  —  a  spus  I. 
P.  Sf.  Sa  —  cari  numără  20.000 
suflete.  E  uşor  să  ne  închipuim 
cu  câtă  uşurinţă  vor  sufla  în 

asemenea  parohii  vânturile  rele 
ale  sectarismului  şi  comunis¬ 
mului.  „Dacă  d-ta,  domnule  mi¬ 
nistru  —  a  spus  I.  P.  Sf.  Sa  — 
nu  vei  avea  putinţa  să  dai  preofi 
dela  stat  la  o  parohie  sau  la  o 
grupare,  aceasta  nu  mă  va  putea 
împiedeca  pe  mine,  orice  pe¬ 
depse  vei  da  şi  oricâte  sancţiuni 
veţi  lua.  ...Dela  Hristos  încoace 
nu  s’a  condi|ionat  existenta  unui 
preot  de  nici  o  plată;  iar  dela 
Sf.  Scriptură  aceasta  este  te¬ 
melia  noastră :  celce  slujeşte  la 
altar,  dela  altar  să  se  plătească. 
Şi  Biserica  română  a  avut  zile 
de  glorie  şi  atunci  chiar  când 
n’a  avut  nici  o  plată.  Dela  Hristos, 
preoţii  noştri  n’au  avut  nici  o 
plată  până  la  Take  lonescu". 

Atitudinea  răspicată  şi  demnă 
a  Căpeteniei  Bisericii  noastre,  a 
fost  elogiată  —  pe  drept  —  în- 
tr’un  frumos  editorial  al  „Tele¬ 
grafului  Român*  (7  Martie  a.  c.), 
reprodus  şi  de  „Universul*. 

•O* 

PROIECTUL  de  lege  prin 
care  se  promitea  înzestrarea  mă¬ 
năstirilor  ortodoxe  cu  17.000  ha 
pădure  şi  1000  ha  alte  terenuri, 
a  devenit  lege. 

•O 

AU  FOST  înfiinţate  prin  lege 
600  parohii  noui.  Ministrul  Cul¬ 
telor,  dl  V.  lamandi,  promitea 
la  Cameră  să  mai  înfiinţeze  încă 
cel  puţin  o  sută. 

'O- 

CÂNTĂREŢII  bisericeşti  din 
Ardeal  cari  posedă  diploma  unei 
şcoli  de  cântărefi  susţinută  de 
Biserică  —  în  urma  stăruinţelor 
I.  P.  Sf.  Mitropolit  Nicolae  —  au 
fost  luafi  în  bugetul  ministerului 
cultelor. 


TRIBUNALUL  de  Ilfov,  în  urma 
avizului  defavorabil  al  Ministe¬ 
rului  cultelor,  a  respins  decurând 
cererea  unei  „asociaţii  de  cul¬ 
tură  şi  muzică  Ştiinţa  creştină *, 
care-t  solicitase  recunoaşterea 
personalităţii  juridice.  Şi  bine  a 
făcut.  Căci  sub  această  firmă  ino¬ 
centă,  se  ascund  aderenţii  uneia 
din  cele  mai  ciudate  secte  con¬ 
timporane  „Chrisiian  Science*, 
înfemeiată  de  englezoaica  Mary 
B.  Eddy,  la  1866.  Conducătorii 
ei  pretind  că  sunt  în  siare  să 
vindece  orice  boale,  prin  puterea 
Iui  Dumnezeu  care  ar  lucra  în 
ei.  Aceşti  „taumaturgi*  moderni 
sunt  primejdioşi  atât  din  punct 
de  vedere  religios  cât  şi  ştiin¬ 
ţific.  Ei  nesocotesc  ştiinţa  me¬ 
dicală.  Vindecările  lor  —  spune 
răposatul  episcop  Grig.  Comşa 
—  sunt  aproape  în  toate  cazurile 
insuccese  tragice  cari  puteau  fi 
înconjurate  dacă  se  cerea  aju¬ 
torul  medicului. 

■O- 

SECTA  mântuiţilor,  proprie¬ 
tatea  fostului  preoi  Teodor  Po- 
pescu  dela  biserica  Culbu  cu 
Barză  din  Bucureşti,  pe  care  Sf. 
Sinod  al  Bisericii  noastre  l-a 
caterisit  prin  senlinja  Nr.  152 
din  2  Aprilie  1924,  s’a  decis  să-şi 
schimbe  firma  cu  una  mai  fă- 
ţoasă,  mai  atrăgătoare:  biserica 
„Dumnezeului  viu*.  A  cerul  şi 
ea  recunoaşterea  personalităţii 
juridice.  Şi  a  fost  refuzată. 

O- 

SOCIETATEA  biblică  brita¬ 
nică  a  tradus  până  acum  Biblia 
întreagă  sau  părţi  din  ea,  în  705 
limbi. 

In  anul  1936,  a  desfăcut 
11.686.131  exemplare  din  Sf. 

Scriptură,  faţă  de  10.970.609 
exemplare  în  1935  şi  10.933.203 
în  1934. 

Sunt  cifre  strivitoare. . . 

*0* 

ÎN  VARA  aceasta  se  vor  în¬ 
truni  două  conferinţe  creştine 
mondiale.  Prima,  iniţială  de  miş¬ 
carea  pentru  creştinismul  practic 
«Life  and  Work",  se  va  întruni 
la  Oxford  —  între  12 — 16  Iulie 
—  şi  va  discuta  relaţiile  dintre 
Biserică,  naţiune  şi  stat.  A 
doua,  pusa  la  cale  de  mişcarea 
„Faith  and  Order",  va  continua 
discuţiile  doctrinale  începute  de 
conferinţa  dela  Lausanneîn  1927. 
Biserica  ortodoxă  română  va  tri¬ 


mite  următoarea  delegaţie,  ho¬ 
tărâtă  de  Sf.  Sinod :  P.  S.  irineu 
Mihălcescu,  I.  P.  C.  Arhim.  luliu 
Scilban,  Pr.  Cicerone  lordă- 
chescu,  prof.  V.  G.  Ispir,  Şerban 
Ionescu  şi  Vintilă  Popescu. 

*o 

ÎN  NUMĂRUL  trecut  am  făcut 
o  promisiune  iubiţilor  noştri  ci¬ 
titori  pe  care  abia  în  fascicolul 
viitor  o  vom  putea  îndeplini. 
Acele  zile  mari  pe  cari  am  avui 
norocul  să  le  trăim  în  luna  tre¬ 
cută,  ne-au  obligat  să  renunţăm 
Ia  o  bună  parte  din  materialul 
ce  intenţionam  să-l  tipărim  în 
acest  număr,  ca  să  facem  loc 
evenimentelor  îmbucurătoare  de 
cari  am  vorbit. 


